Belgium -- EU foreign policy chief Federica Mogherini poses with Kosovar Prime Minister Isa Mustafi in Brussels, February 9, 2015\nSporazum o pravosuđu omogućava uspostavljanje pravosudnog sistema na celoj teritoriji Kosova. Odnosno, postojaće jedinstveni sistem pravosuđa, jedan osnovni sud i tužilaštvo, kažu kosovski zvaničnici nakon postignutog sporazuma o pravosuđu u Briselu.\nKosovski ministar pravde, Hajredin Kuci, izjavio je za domaće medije da se kosovski zakoni neće menjati, već će se poštovati.\nPremijer Kosova, Isa Mustafa, je nakon postignutog sporazuma u Briselu izjavio da je ovaj sporazum važan za Kosovo jer se njime osigurava jedinstven sistem pravosuđa.\n"Sudije i tužioci će biti pomešani, biće i Albanaca i Srba. Za sada nije utvrđeno kako će se raspodeliti predmeti, ali njihov sastav je takav da osigurava da se svi predmeti jednako tretiraju i budu unutar našeg pravosudnog sistema", naveo je Mustafa.\nOsnovni sud u Mitrovici radio bi za sedam opština, Južnu i Severnu Mitrovicu, Zvečan, Leposavić, Zubin Potok, te Vučitrn i Skenderaj, bivša Srbica.\nLider pokreta Samoopredelje, Albin Kurti, ocenio je da je ovaj sporazum postignut u tajnosti, daleko od očiju javnosti.\n“Imamo novi sporazum postignut u Briselu o tome kako su Mustafa i Vučić podelili sudstvo Kosova između Srba i Albanaca. I uvek je tu Srbin predsednik”, kazao je on. Kurti je dodao da ovaj dijalog nema za cilj normalizaciju odnosa izmedju Kosova i Srbije, već sabotažu državnosti Kosova.\nMarko Jakšić, jedan od lidera Srba sa severa, funkcioner DSS-a, kaže da je sporazum o pravosuđu „klasična kapitulacija“. Nepovoljan je i nije u interesu Srba ili srpske države jer gazi Ustav Srbije, dodaje on.\n„Što se nas Srba tiče, mi bi smo voleli da sve sudije budu Albanci, da svi tužioci budu Albanci, ali da sude po zakonima Republike Srbije i da polažu zakletvu ne pred Atifete Jahjagom, nego pred predsednikom Skupštine Srbije. Raspodela sudije i predmeta je u krajnjem slučaju i nevažana. Da li će Srbi rešavati srpske predmete, Albanci albanske, ili obrnuto... to je sa naše tačke gledišta sasvim nevažno. Najvažnija stvar je po kojim zakonima države se sudi i pred kim sudija polaže zakletvu“, kaže Jakšić.\nRanđel Nojkić, dobar poznavalac političkih prilika sa centralnog Kosova pak navodi da će ovaj sporazum u velikoj meri ukloniti barijere za rešavanje mnogih sudskih procesa koji su odavno pokrenuti.\n„Mislim da je ovo dobar početak i dobar signal, ne samo za pravosuđe, već i za ostala sporna pitanja koja su na stolu a kojima se nije zvanično diskutovalo. Ali je jasan signal upućen i Beogradu i Prištin ida to nisu jednostavna i prostna pitanja, da su vrlo složena i kompleksna, i da mora međunarodna zajednica maksimalno da se uključi kao što je slučaj bio sa pravosuđem, i da će se na takav način rešavati i ostala pitanja“, kazao je Nojkić.\nKada su u pitanju druge teme, Mustafa je rekao da kosovska strana smatra da se za nastavak dijaloga trebaju ispuniti neki uslovi. On je kazao da se najpre trebaju rasformirati strukture civilne zaštite na severu i treba ih treba integrisati.\n“Mi mislimo da je to prvi korak bez kojeg nećemo nastaviti dalje. Trebaju se rasformirati i paralelne strukture koje su postavljane po opštinama sa srpskom većinom, jer nema nikakvog smisla da i pored sporazuma, Vlada Srbija imenuje privremene organe u nekoliko opština. Treba se otvoriti most nad Ibrom kako bi se omogućila sloboda kretanja građana”, kazao je Mustafa.\nOn je dodao da se trenutno pregovara i o pozivnom broju za Kosovo, kao i o energetici.


Termionički konvertori - efikasniji način za proizvodnju električne iz solarne energije - Gradjevinarstvo.rs\n13.08.2010. | Technology Review\nIstraživači sa univerziteta Stanford prikazali su novi tip uređaja koji je efikasniji od klasičnih solarnih ćelija za proizvodnju električne energije. Naime, solarne ćelije koriste samo sunčevu svetlost koju pretvaraju u električnu energiju, međutim, novo otkriće koristi i svetlost i toplotnu energiju koja dolazi od Sunca.\nTermionički kovertori - tehnologija koja se koristi na ruskim satelitima\nza dobijanje električne energije iz toplotne energije Sunca\nTehnologija se zasniva na fizičkom principu koji je otkrio i prikazao tim na čelu sa Nicholas Melosh-em. U ovom prototipu energija Sunca pokreće elektrone u elektrodi a toplotna energija ih tako pokrenute usmerava da u vakuumu preskoče na drugu elektrodu, na taj način stvarajući strujno kolo.\nUređaj bi mogao da se prilagodi i za generisanje energije od otpadne toplote u parnim mašinama. Istraživači kažu da na ovaj način oko 50% energije koja dolazi od Sunca može da se pretvori u električnu energiju - što je veliki napredak u odnosu na klasične solarne ćelije u fotonaponskim (PV) panelima.\nStandardna silikonska solarna ćelija konvertuje oko 15% solarne energije u električnu energiju. Preko polovine energije koja dopire do ćelije gubi se u vidu toplote. Ovo se dešava iz tog razloga što solarne ćelije mogu da reaguju samo na određene delove sučevog spektra. Tako svi fotoni ispod određenog energetskog nivoa jednostavno samo zagrevaju ćeliju.\nJedan od načina da se prevaziđe ovaj problem jeste razvijanje ćelija koje će moći da koriste širi deo spektra sunčeve svetlosti koje mogu da konvertuju oko 40% energije. Međutim, ove ćelije su isuviše složene i skupe za proizvodnju.\nInspirisan kogenergatorima iz gasnih peći, Nicholas Melosh sa Stanforda, došao je na ideju da koristi toplotnu energiju koja se dobija u solarnoj ćeliji. Problem je bio taj što se pretvaranje toplotne u električnu energiju teško uklapa sa solarnom ćelijom. Naime, solarna ćelija gubi na efikasnosti sa porastom temperature. Na oko 100°C, silikonska ćelija ne radi sasvim dobro, dok na temperaturama preko 200°C, ne radi uopšte.\nProdor je učinjen kada se došlo do rešenja da svetlost u solarnom zračenju može bolje da se iskoristi uz upotrebu jednog drugog uređaja - termioničkih konvertora (na fotografiji iznad). Oni se zasnivaju samo na iskorišćavanju toplotne energije koja dolazi od Sunca za proizvodnju električne energije.\nTermionički kovertori (thermionic converters) sastoje se od dve elektrode na maloj distanci.Kada se pozitivna elektroda (katora) zagreva, elektroni sa katode preskaču na negativnu elektrodu (anoda) na taj način pokrećući strujno kolo.\nOvakvi uređaji koristili su se za napajanje ruskih satelita, međutim, nisu nalazili primenu na Zemlji jer su potrebne visoke temperature za njihov efikasan rad, od oko 1,500°C. Katode se u ovim uređajima uglavnom prave od cezijuma.\nNicholas Melosh, Stanford - http://www.stanford.edu/group/melosh/nick.html


MUZIČKO-BALETSKA ŠKOLA - ISIDOR BAJIĆ - Objava - Enterijer magazin\nENTERIJER MAGAZIN broj 88 MUZIČKO-BALETSKA ŠKOLA - ISIDOR BAJIĆ\nNovi Sad će uskoro moći da se podiči najsavremenijom muzičkom i baletskom školom u jugoistočnoj Evropi, bruto površine oko 15.000m2 koja će biti izgrađena sa svim sadržajima, potrebnim za izvođenje tako specifične nastave. Projektom je takođe predviđena izgradnja Koncertne dvorane u novoj zgradi muzičke škole "Isidor Bajić", sa više od 400 sedišta za publiku.\nZa izradu projekta, zaslužna je kompanija "Mašinoprojekt Kopring", koja je projekat završila početkom jula 2015. Izabrani izvođač radova za I fazu je građevinska firma "M Enterijer Gradnja doo" u konzorcijumu sa firmama “Intec” i “Hidrozavod” doo.\nObjekat se gradi na Limanu 3 u Novom Sadu, bloku koji formiraju ulice Bulevar cara Lazara, ulica Narodnog fronta, ulice Balzakova i Šekspirova sa glavnim pristupom objekta iz Bulevara cara Lazara i funkcionalno podeljen na tri međusobno povezane celine, koje zapravo čine jedinstven objekat - muzičku i baletsku školu, i koncertnu dvoranu. Prvu celinu čini muzička škola spratnosti Su+P+3, drugu celinu čini baletska škola spratnosti Su+P+2 a treću celinu čini koncertna dvorana spratnosti P+3. Ovakva organizacija omogućava zaseban pristup svakoj celini u okviru objekta i omogućava bolјu prostornu organizaciju unutar njega. Sve tri celine su povezane centralnim holom.\nArhitektonska koncepcija na najbolji mogući način spaja funkciju objekta i tehnološke zahteve.\nNova koncertna dvorana planirana je u skladu sa najsavremenijim principima akustike, gde površina, zapremina, oblik, geometrija i materijali obezbeđuju vrhunski kvalitet zvuka.\nNajveći deo objekta zauzima Muzička škola, čiji je planirani kapacitet 1.500 učenika u obe smene. Baletska škola moći će da primi 600 učenika. Koncertna dvorana, sa kapacitetom više od 400 gledaoca predstavlja posebnu celinu, a pored osnovnih prostora scene i gledališta, predviđene su i sve potrebne prateće i pomoćne prostorije.\nMislilo se na svaki detalj, pa će tako fasada biti izrađena od savremenih materijala sa karakteristikama energetski efikasnog objekta. U enterijeru kao finalna obloga podova koristi se granitna keramika na ulaznim platoima, u glavnom holu i na nivou prizemlјa, dok je gumena obloga predviđena u učionicama, hodnicima i administrativnim prostorijama a brodski pod predviđen je na podu scene koncertne dvorane.\nNakon završetka radova, objekat muzičko baletske škole će postati najsavremeniji objekat te vrste u -Jugoistočnoj Evropi a Grad Novi Sad dobiće svoju prvu koncertnu dvoranu koja zadovolјava najsavremenije standarde u pogledu akustike gde površina, zapremina, oblik i dimenzije koncertne dvrorane kao i materijali obezbeđuju vrhunski kvalitet zvuka.\nM Enterijer Gradnja - Gradimo Vašu budućnost\nM Enterijer Gradnja doo je građevinsko preduzeće čija je osnovna delatnost izgradnja stambenih i poslovnih zgrada. Zahvaljujući profesionalnom radu ali i posvećenom angažovanju zaposlenih, stekli su brojne reference izvođenjem novih ali i sanacijom i rekonstrukcijom postojećih objekata širom zemlje.\nPored angažovanja u visokogradnji i niskogradnji, firma se profilisala kao pouzdan partner u izvođenju infrastrukturnih, energetskih objekata, uređenju i opremanju enterijera, vršenju tehničkog nadzora na objektima u izvođenju, pružanju konsalting usluga i upravljanju dokumentacijom.\nSa željom da korisnicima pruže vrhunske usluge u oblasti građevinarstva, koje prevazilaze njihova očekivanja na svakom nivou, M Enterijer Gradnja, život ljudi u Srbiji čini bogatijim kroz realizaciju najvećih građevinskih poduhvata. U 2016. godini izgradili su blizu 120.000m2 stambenih i poslovnih objekata. Pouzdan partner koji garantuje kontinuitet isporuke usluga bez prekida, zahvaljujući stručnim kadrovima koje ima ali i opremi koju poseduje, Medju sertifikatima koje poseduje su: dokumentovan i implementiran sistem menadžmenta kvalitetom ISO 9001, sistem menadžmenta zaštite životne sredine ISO 14001, sistem menadžmenta zaštite zdravlja i bezbednosti na radu OHSAS 18001 i sistem menadžmenta energijom ISO 50001, ISO 27001 standard za menadžment sistema zaštite informacija. Kao i svaka uspešna kompanija, svojim klijentima pruža vrhunsku uslugu uz odgovarajući kvalitet gradnje, ali i poštuje svetske trendove kada se radi o „zelenoj gradnji“. M Enterijer Gradnja doo saradjuje sa mnogim drugim firmama, zaslužnim za rast,deli resurse, ekspertizu i saznanja o novim tehnologijama. Jedan od svakako najvažnijih i najznačajnijih partnera, je kompanija Doka. Zahvaljujući toj kompaniji, prvi su u Srbiji uveli Doka-Dek sistem postavljanja oplate, na gradilištu Paunov Breg i Višnjička Banja. Pored toga što su prvi sa primenom Doka-Dek sistema postavljanja oplate na gradilištima, u izgradnji već uveliko koriste Simprolit sistem, tačnije simprolit blokove i simprolit fasadne ploče, što je još jedan od dokaza da prate poslednje trendove u građevinarstvu. Medju novim rešenjima, posebno mesto pripada Cobiax sistemu, koji omogućava konstruisanje daleko fleksibilnijih, ekonomičnijih i postojanijih zgrada. U pitanju je lak i ekološki održiv sistem. Njihov patent je zamenio masivan beton unutar prednapregnutih betonskih ploča i učinio ih je neuporedivo lakšim. U poređenju sa klasičnim sistemom građenja, ovaj luksuzni sistem omogućava sledeće:Konstrukcija je daleko lakša, a ni na koji način ne gubi na nosivosti;Omogućava projektantu da premosti veće raspone bez upotrebe stubova; Arhitektama daje veću slobodu planiranja i organizvanja prostora; Pruža bolje planiranje utroška materijala prilikom gradnje, što rezultira manjim otpadom. Cobiax system je primenjen na gradilištu Internacionalnih Brigada 65, kod izgradnje luksuznog stambenog objekta.\nZavidno iskustvo stečeno u Srbiji, 10 godina postojanja i brojni referentni poslovi, omogućili su da M Enterijer Gradnja konkuriše na zahtevnom evropskom tržištu i klijentima u Nemačkoj ponudi vrhunski kvalitet usluga.\nM Enterijer Gradnja doo\nweb site www.m-enterijer.com\nAdresa: Bakićeva 4A\nTelefon: +381 11 2851-370\nE mail adresa: office.menterijer@gmail.com\nPrethodni članakSTAMBENI OBJEKAT - GRADMIL\nSledeći članakGOLD GONDOLA ZLATIBOR


trending_traka – Portal Budva\nTags : trending_traka\nAmbasada Srbije odgodila polaganje vijenca u Budvi\nPortal Budva 11 новембра, 2020\nAmbasada Srbije u Crnoj Gori odgodila je planirano polaganje vijenca na Spomen ploču na ulazu u Stari grad Budvu povodom 11.novembra, Dana primirja u Velikom ratu. Iz Ambasada su pojasnili da su planiranim aktivnostima shodno diplomatskoj praksi, uredno obavijestili crnogorsko Ministarsvo vanjskih poslova, prenosi agencija MINA. „Ministarsvo je tim povodom sinoć pozvalo ambasadora Vladimira Božovića […]Detaljnije\nIJZ: Još 874 novooboljelih, iz Budve 27\nPortal Budva 4 новембра, 2020\nLaboratorije Instituta za javno zdravlje (IJZ) i druge laboratorije u državi koje se bave PCR dijagnostikom novog koronavirusa su od posljednjeg presjeka završile PCR analizu 2004 uzorka na novi koronavirus među kojima je ukupno registrovano 874 novopozitivnih slučajeva infekcije sa SARS-CoV-2, saopšteno je iz IJZ. Među novootkrivenima 574 je otkriveno u redovnoj proceduri dok je […]Detaljnije\nNa drugi javni poziv se prijavilo 575 osoba\nNa drugi javni poziv u okviru Programa grantova za samozapošljavanje zahtjev za dodjelu bespovratnih sredstava predalo je 575 osoba, saopšteno je iz Zavoda za zapošljavanje (ZZZ). “Evaluatori su pozitivno ocijenili 363 zahtjeva od kojih će se finansirati prvih 216, dok se ostalih 147 nalaze na rezervnoj listi. Negativno je ocijenjeno 210”, navodi se u saopštenju […]Detaljnije\nNovopozitivnih 491, još 276 u privatnim laboratorijama\nPortal Budva 3 новембра, 2020\nLaboratorije Instituta za javno zdravlje (IJZ) i privatne laboratorije u državi koje se bave PCR dijagnostikom novog koronavirusa su od posljednjeg presjeka završile PCR analizu 1253 uzorka na novi koronavirus među kojima je ukupno registrovan 491 novopozitivni slučaj infekcije, saopšteno je iz IJZ. Po broju novootkrivenih slučajeva ponovo prednjači Podgorica gdje je registrovano još 241 […]Detaljnije\nDva priznanja za “Upotrebu čoveka“ u Šapcu\nPredstava “Upotreba čoveka“, po istoimenom romanu Aleksandra Tišme, a u režiji Borisa Liješevića, regionalna koprodukcija festivala “Grad teatar“ , nastavlja uspješan pozorišni život na scenama regiona. Tako je pomenuto ostvarenje dvostruko nagrađeno na petom festivalu „Šabačko proleće“ održanom u periodu od 7. do 11. oktobra. Ovu predstavu “Grad Teatar“ je realizovao u saradnji sa “Novim […]Detaljnije


Commercium :: Vesti - Uslovi za izvoz mešovite hrane u Evropsku uniju\nUslovi za izvoz mešovite hrane u Evropsku uniju\nPočetkom primene Uredbe (EU), br. 2017/625 o službenim kontrolama i drugim službenim aktivnostima kojima se osigurava primena propisa o hrani i hrani za životinje, pravila o zdravlju i dobrobiti životinja, zdravlju bilja i sredstvima za zaštitu bilja, kontrlola izvoza mešovite (kompozitne) hrane iz trećih zemalja, gde spade i Srbija, postaje strožija od strane nadležnih organa Evropske unije.\nSrbija ima usaglašen sertifikat za izvoz mešovite hrane u Evropsku uniju u skladu sa Uredbom Komisije (EU) br. 28/2012.\nPri izvozu mešovite hrane obratiti pažnju na zahteve Evropske unije koji se moraju poštovati:\nŠto se tiče mlečnih komponenti ugrađenih u mešovitu hranu, nema ograničenja za uvoz u Evropsku uniju, ako potiču iz EU odobrenog objekta u Srbiji ili su poreklom iz nekog odobrenog objekta u Evropskoj uniji;\nUslovi za izvoz mešovite hrane iz Srbije u Evropske unije, koji u svom sastavu sadrže bilo koji % prerađenog proizvoda od mesa, jeste da mesna komponenta potiče iz EU odobrenog objekta u Srbiji ili bilo kog odobrenog objekta u Evropskoj uniji, pri čemu naročito obratiti pažnju na sledeće da:\nza proizvode od mesa goveda, ne postoje nikakvi posebni uslovi;\nkomponente/proizvode od mesa živine koji se ugrađuje u mešovitu hranu, moraju biti termički obrađeni, tako da se u svim delovima mesa postiže temperatura od najmanje 70 °C;\nkomponente/proizvodi mesa svinja koji se ugrađuju u mešovitu hranu, moraju biti termički obrađeni tako da se u svim delovima mesa postiže temperatura od najmanje 80 °C.\nObjekat u Srbiji u kome se proizvodi mešoviti proizvod/mešovita hrana, ne mora biti posebno odobren za EU, niti mora da se nalazi na Listi trećih zemalja odobrenih za izvoz u EU, ukoliko komponenta ispunjava napred navedene uslove.\nAko je tokom proizvodnje finalnog mešovitog proizvoda, došlo do prerade primarnog neprerađenog proizvoda životinjskog porekla, te je prerada primarnog proizvoda životinjskog porekla sastavni deo proizvodnje konačnog mešovitog proizvoda, tada se ta prerada može obavljati jedino u objektima odobrenim za izvoz proizvoda životinjskog porekla u EU i objekat mora biti stavljen na Listu trećih zemalja odobrenih za izvoz u EU.\nSertifikat za izvoz se izdaje samo iz proizvodnog objekta odobrenog za izvoz, jer Srbija, kao i ostale treće zemlje, nema mogućnost stavljanja na listu skladišta, tj, prijave ove vrste objekata na Listu u Sekciju pod brojem „O“, kao ostale zemlje EU.


Na prelazu Preševo-Tabanovce stavljena tabla Otvoreni Balkan\nTanjug 7. aprila 2022. 15:25\nPREŠEVO – Na ulaznoj strani graničnog prelaza Preševo-Tabanovce postavljena je tabla „Open Balkan“, kojom je obeležena traka namenjena prevoznicima kompanija iz Srbije, Severne Makedonije i Albanije sa statusom Ovlašćenog privrednog subjekta (AEO).\nMinistar finansija Siniša Mali je tim povodom izjavio da je cilj inicijative „Otvoreni Balkan“ da se značajno ubrza protok robe i usluga, stvori jedinstveno tržište radne snage i bolji uslovi poslovanja za kompanije, što će neminovno dovesti do bržeg razvoja privrede i višeg životnog standarda građana zemalja potpisnica sporazuma u okviru navedene inicijative.\n„Nastavljamo sa sprovođenjem inicijative Otvoreni Balkan kako bi olakšali poslovanje privredi i ubrzali protok roba. Kamioni ne treba satima da čekaju na granicama već da se sve potrebne procedure sprovode brzo i efikasno. Na ovaj način slušamo glas privrede i utičemo na dalje poboljšanje privrednog ambijenta u našoj zemlji“, rekao je Mali, saopštilo je ministarstvo.\nOn je napomenuo da je Otvoreni Balkan od ogromnog značaja za jačanje regionalne saradnje i osnaživanje naših ekonomija.\nTakođe, podsetio je i da su u okviru navedene inicijative potpisani sporazumi koji, osim olakšavanja trgovine, treba da doprinesu i saradnji u oblasti hrane, fitosanitarne i veterinarske inspekcije.\nMali podseća i da je potpisan sporazum koji će omogućiti uvođenje jedinstvene radne dozvole između Srbije, Severne Makedonije i Albanije, čime ćemo biti još privlačniji investitorima, koji će moći da dobiju radnike iz sve tri zemlje.\n„Rešavamo pitanja koja muče privredu poput čekanja na granicama i komplikovanih administrativnih procedura ili nedostatka radne snage. Sve su to stvari koje donose mnogo koristi svim zemljama članicama Otvorenog Balkana“, zaključio je ministar Mali.


Ivanuša: Epidemiološka situacija pogoršana zbog nesprovođenja mera i novih sojeva virusa | Blok vesti\nDirektor kancelarije Svetske zdravstvene organizacije (SZO) u Srbiji Marijan Ivanuša izjavio je danas da je epidemiološka situacija u Srbiji pogoršana zbog kombinacije nesprovođenja epidemioloških mera i prisustva novih sojeva koronavirusa u zemlji.\n"To zavisi od ponašanja ljudi. Znamo koje su to mere: fizička distanca, nošenje maske, higijena ruku i higijena kašlja. Ako je neko bolestan treba da bude izolovan i njegovi kontakti u karantinu", rekao je Ivanuša tokom gostovanja Radio-televizije Srbije (RTS).\nPoslednjim presekom stanja u Srbiji registrovan je 4.491 slučaj zaraze, a Ivanuša je ocenio da taj broj može brzo da poraste na 8.000 i da ugrozi zdravstveni sistem.\n"Naročito imajući u vidu pojavu virusa koji se lakše prenosi. Ako se virus lakše prenosi, onda treba da bude više vakcinisanih (za ostvarivanje kolektivnog imuniteta)", ukazao je on.\nDo problema u tom programu je, prema njegovim rečima, došlo zbog nekih regulatornih uslova i nestašice vakcina.\n"Tek pre nekoliko dana su prve vakcine (preko Kovaksa) distribuirane u Africi i nadam se da će što pre biti distribuirane u našim krajevima", dodao je on.\nNa pitanje o "kovid pasošima", čije se uvođenje pominje u Evropskoj uniji, Ivanuša je rekao da je stav SZO da je prerano o tome govoriti, pre svega zbog nedostatka vakcina.\nPrevious articleKRSTAJIĆ BEZ DLAKE NA JEZIKU: Otkrio zašto Bane Ivanović nije bio kapiten u Rusiji i odakle Jović umesto Gaćinovića\nNext articleNOVAKOVA DUPLA SERVIS GREŠKA: Đokoviću ne ide muzika kao tenis, a za sve su “krivi” Zlatan i Nada (FOTO)


"Orlovi" se nisu kvalifikovali za Olimpijske igre na turniru u Beogradu, a mnogi su kao najodgovornijeg za neuspeh označili upravo Jokića, pošto nije pomogao saigračima u važnom trenutku.\nNikolin agent Miodrag Ražnatović tvrdi da as Denvera letos nije bio u stanju da igra za nacionalni tim.\n- Ovog leta nije bilo moguće, a ljudi to neće da shvate. Zbog vrlo kasnog završetka prošle sezone, Nikola je za godinu dana odigrao 110 utakmica sa po 40 minuta s loptom u ruci, a rodilo mu se i prvo dete. Mnogo se toga sakupilo i svako ko hoće da bude realan prihvatiće da je čovek imao objektivne razloge – istakao ja Ražnatović.\n09. 10. 2021. u 08:09\nRažnatović je odgovorio i na pitanje o prebacivanjima da utiče na odluke svojih klijenata da ne igraju za reprezentacije.\n- Nikad ni na koga nisam uticao u tom smislu. To ne radim. LJudi oko mene znaju da sam mnogo napora ulagao da svi oni igraju za reprezentacije u svojim zemljama.\nPoznati menadžer je dao i zanimljivu prognozu vezanu za rezultate Denvera u NBA.\n- Teško je očekivati da Nagetsi ikada budu sposobni za NBA prsten. Prošla sezona je bila speficična jer je bila kraća i sa mnogo povreda.


Na Fejsbuku je saznao da se njegova žena udala za drugog – Uvek Lud Nikad Zbunjen\nJedan čovek iz Velsa šokirao se kada je video da se njegova supruga upravo venčala sa svojim ljubavnikom preko slika ceremonije koje je ona okačila na Fejsbuku.\nBesan muž je tužio i rekao advokatu da se osećao “kao da mu je nebo palo naglavu”.\nSudija na sudu u Kardifu, na jugozapadu Velike Britanije, kritkovao je bigamistkinju zbog “egoizma” i “prevare” i osudio je na 150 sati društveno korisnog rada, piše britanski list. Majka četvoro dece, dvoje iz prethodnog braka i dvoje sa Eliotom, ova negovateljica je morala da napusti udoban bračni dom sa mužem broj jedan u Čepstou i da se preseli kod muža broj dva u socijalni stan, piše list.\nIzvor: blic.rsFOTO: PROFIMEDIA\nSeli su u kola,odjednom je stao,izvadio lopatu,grubo je uhvatio za ruku i naterao je da kopa rupu,plakala je,molila,onda se desilo ovo : PREPORUKA ZA VAS Pijanstvo… (VIDEO) SNIMAK KRAĐE ZAPALIO …


Opštine razmatrale aktivnosti za bržu realizaciju projekta Koridor istok - Knjaževačke novine\nDobro došli » Opštine razmatrale aktivnosti za bržu realizaciju projekta Koridor istok\nPredstavnici opština i gradova Borskog, Braničevskog i Zaječarskog upravnog okruga razmatrali su danas zajedničke aktivnosti za bržu realizaciju projekta „Koridor istok“.\nKako su rekli na sastanku u Boru, taj strateški i ekonomski značajnan put u dužini oko 138 kilometara bi obuhvatio autoput, železnički i rečni saobraćaj i trebalo bi da nađe svoje mesto u prostornom planu Srbije i Bugarske, poručeno je sa tog skupa, kojem su prisustvovali i predstavnici Vlade Srbije, Instituta za puteve i Železnica Srbije.\nEvropski koridor Istok bi u Srbiji povezivao Koridor 10 i granični prelaz sa Bugarskom kod Negotina.\nTaj putni pravac bi trebalo da poveže Požarevac i granični prelaz Mokranje, kod Negotina i prolazio pored Kučeva, Majdanpeka i Bora, kao deo evropskog koridora Jug koji bi u budućnosti trebalo da spoji Portugaliju i Crno more.\n„Vlada Srbije na čelu sa premijerom Aleksandrom Vučićem opredeljena je za razvoj infrastrukture, koja je stožer razvoja celokupne države, jer bez dobre infrastrukture nema razvoja ni turizmna, ni privrede, a mi tu definitivno zaostajemo. Stoga će mandat ove vlade biti iskorišćen da se završi projektna dokumentacija za puteve, dovrši koridore 10 i 11, a i koridor Istok, jer svaki od njih ima veliki značaj, posebno za regione kroz koje prolazi“, rekao je savetnik predsednika Vlade Srbije za regionalni razvoj lokalne samouprave Dragan Vranić.\nNa skup je rečeno da je značaj koridora Istok velik i za susedne zemlje, Bugarsku i Rumuniju.\n„Izgradnja tog puta, koji će biti vezan za naš Koridor 4, od izuzetnog je značaja za Bugarsku, ali i Rumuniju. Važan je za zbližavanje naših naroda, koje uz dobrosusedske odnose veže i istorija. Veoma smo zainteresovani i nadamo se da će projekat biti uspešno završen kako za vas tako i za nas“, rekao je predsednik Vidinskog okruga u Bugarskoj Momčil Stanov.\nOn dodaje da ovaj koridor neće samo biti most koji spaja kulturu i ljude dve susedne zemnlje već će biti i stožer ubrzanog privrednog razvoja dve zemlje.\nNa sastanku u Boru istaknuto je da se očekuje da će „Koridor istok“ uskoro naći svoje mesto u prostornom planu kako Srbije, tako i Bugarske.\nNačelnik Borskog upravnog okruga Miroslav Knežević je naglasio da su prvi koraci već preduzeti.\n„Cilj nam je bio da kolege iz Bugarske obavestimo o značaju ovog koridora za istočnu Srbiju. To je značajno, jer je saradnja veoma bitna kako za izradu projektne dokumentacije, tako i za promene u prostornom planu“, kaže Knežević.\nINICIJATOR PROJEKTA O ZNAČAJU TRASE\nO značaju ove trase koja obuhvata drumski, železnički i rečni saobraćaj i direktno spaja države Balkana sa zapadnom Evropu i Bliskim istokom, o njenoj ekonomskoj, socijalnoj, ekološkoj i demografskoj značenju u Boru je govorio i Nenad Čolović, autor i inicijator projekta „Koridora istok“.\nKako kaže, značaj ovog koridora može se objasniti na nekoliko nivoa – interkontinentalnom jer povezuje transevropski put sa Rusijom i Azijom, evropskom jer spaja Crno more i Atlanski okean, evroregionalnom jer bi povezao niz država Balkana, nacionalnom pošto je to jedan od pet najznačajnijih strateških pravaca, kao i nivou privrednog razvoja istočne Srbije i razvoja 13 opština kroz koje bi on prošao u našoj zemlji, naglasio je Čolović.\nIstok Koridor, Izgradnja koridora, Koridor Istok\nPrevPrethodnaObjavljen javni konkurs za direktora JP „Sportsko turistički resursi Knjaževac“\nSledećaAkcija suzbijanja komaracaNext


Sugestivno: Savićev post na Fejsbuku\nSlika je na društvenim mrežama izazvala buru kritika, zbog čega ju je Savić ubrzo uklonio, ali je u toku dana postavio i fotografiju samog Đinđića sa citatom “Jugoslavija se mora bombardovati. Samo nastavite da bombardujete, popustiće oni”, koji je pripisan ubijenom premijeru.\nDiplomirani pravnik iz Beograda za naš list nije želeo da govori o ovom incidentu. Na komentar da je sad zvezda svih portala i da je ovo njegovih pet minuta slave, Savić je odgovorio da “nije smešno i da nije hteo to da bude, a još manje na ovakav način”.\n- Ministarstvo pravde i državne uprave najstrože osuđuje ovakav čin. Ispitaćemo da li je u konkretnom slučaju prekršen kodeks ponašanja državnih službenika i reagovaćemo u skladu sa zakonom. Ovo je privatan eksces na privatnom profilu, koji ni na koji način ne odražava zvaničan stav Ministarstva - rekli su za “Blic“ iz Ministarstva.\nIzvori „Blica“ u Ministarstvu navode da će sa Savićem „biti obavljen razgovor“, po povratku ministra pravde Nikole Selakovića koji je juče boravio u Hrvatskoj.


Vesti, 27.08.2020, 07:36 AM\nKompanija Bitdefender je objavila da je primetila napade nove hakerske grupe na kompanije širom sveta sa malverom skrivenim u malicioznim 3ds Max pluginovima.\n3ds Max je 3D kompjuterska grafička aplikacija koju je razvio softverski gigant Autodesk, koju obično instaliraju i koriste kompanije koje se bave inženjeringom, arhitekturom, igrama ili softverom.\n10. avgusta, Autodesk je objavio upozorenje o zlonamernom pluginu nazvanom „PhysXPluginMfx“ koji zloupotrebljava MAXScript, program koji se isporučuje sa 3ds Max softverom.\nAutodesk je upozorio korisnike da će, ako se učita u 3ds Max, plugin PhysXPluginMfx izmeniti postavke 3ds Maxa, pokrenuti zlonamerni kod i zaraziti MAX fajlove (*.max) na Windows sistemu i pomoći malveru da se proširi na uređaje drugih korisnika koji primaju i otvaraju fajlove.\nBitdefender je rekao da je svrha ovog plugina zapravo da instalira backdoor trojanca koga bi hakeri mogli koristiti za pretraživanje zaraženih računara, u potrazi za važnim dokumentima koje bi mogli da ukradu.\nBitdefender je takođe saopštio da može da potvrdi napad na bar jedan cilj, međunarodnu kompaniju za arhitekturu i video produkciju, koja je trenutno angažovana u arhitektonskim projektima sa investitorima koji grade luksuzne nekretnine, vredne milijarde dolara.\nInformacije prikupljene tokom ove istrage otkrile su da su hakeri koristili server za komandu i kontrolu (C&C) koji se nalazio u Južnoj Koreji.\nPrema telemetrijskim podacima Bitdefendera, ciljevi ove grupe su kompanije u Južnoj Koreji, Sjedinjenim Državama, Japanu i Južnoj Africi, što ukazuje da je hakerska grupa možda imala i druge, za sada nepotvrđene žrtve u ovim zemljama.\n“Ako je sofisticiranost ovog napada bilo kakav pokazatelj, čini se da oni zaista znaju šta rade i da su mogli neko vreme da ostanu neprimećeni”, kažu iz Bitdefendera.\nIako su detalji o celokupnom delovanju grupe još obavijeni velom tajne, istraživači Bitdefendera veruju da je ova grupa još jedan primer sofisticirane hakerske firme koja funkcioniše tako što nudi svoje usluge drugima, a u svrhu industrijske špijunaže.\nOvo je drugi put da hakeri imaju malver za softver Autodeska. U novembru 2018. firma Forcepoint otkrila je hakersku grupu koja se bavi sajber-špijunažom i koja je napadala kompanije u energetskom sektoru pomoću malvera koji se oslanjao na AutoCAD. Bitdefender nije uspeo da pronađe nijedan dokaz koji bi povezao ove dve hakerske kampanje/grupe.


Višković: Ovo je Vlada koja neće biti zaštićena od smjena\nFoto: N.N. | Višković: Ovo je Vlada koja neće biti zaštićena od smjena\nUroš Vukić 27.11.2018 15:47\nBANJALUKA - Radovan Višković, mandatar za sastav nove vlade Republike Srpske nakon četiri dana konsultacija sa političkim partijama, socijalnim partnerima i udruženjima od republičkog značaja rekao je da će buduća Vlada biti spremna da prihvati sve sugestije bez obzira od koga one dolazile ako se radi o nečemu realnom i na dobrobit građana.\nTakođe rekao je da će insistirati na rezultatima i da će socijalno osetljive kategorije ostati u fokusu i nove Vlade Republike Srpske.\n"Neću se libiti da tražim pomoć stručnih ljudi pa i ljudi van Vlade Republike Srpske", rekao je Višković.\nNakon konsultacija rekao je da je neke stvari naučio te da je čuo neke zanimljive prijedloge, te da će fokus biti na pomoći realnom sektoru i da se nada da će nova Vlada u novu godinu ući sa ključnim dokumentima kao što su budžet itd..\nNaredni dani biće posvećeni reorganizaciji Vlade te da će odmah na narednoj sjednici biti izmenjeni zakoni koji to regulišu. Naglasio je da će Ministarstvo industrije energetike i rudarstva biti podjeljeno na dva ministarstva te da će Ministarstvo za izbegla i raseljena lica biti sveden na nivo sekretarijata, a i Ministarstva prosvjete i kulture i Ministarstvo za ekonomske odnose i regionalnu saradnju pretrpiće određenu reorganizaciju.\nOvo je Vlada koja neće biti zaštićena od smjena. Insisturaću na stručnosti i odgovornosti, naglasio je Višković.\nDodika treba da obezbjeđuju ljudi kojima vjeruje\nMandatar za sastav nove Vlade Republike Srpske Radovan Višković smatra da predsjedavajućeg Predsjedništva BiH Milorada Dodika treba da obezbjeđuju ljudi kojima vjeruje.\nVišković je istakao da podržava Dodikov stav kada je riječ o obezbjeđenju, te da smatra da svako treba da ima slobodu da izabere ljude kojima vjeruje i koji mogu u datom momentu da ispune funkciju za koju su plaćeni.\n"To su ljudi koji stoje prvi do vas i ako vam prijeti 'opasnost' od tih ljudi, od koga onda oni vas čuvaju, da li sami od sebe", rekao je Višković novinarima u Banjaluci.\nNa službeni mejl šefa kabineta predsjedavajućeg Predsjedništva BiH Milorada Dodika stigao je akt Direkcije za koordinaciju policijskih tijela BiH kojim ga obavještava da nijedna policijska agencija, izuzev pripadnika Direkcije, u zgradu Predsjedništva BiH ne može unositi oružje.\nTurkovićeva reagovala nakon objave "non papera" o raspadu BiH


Opoziciji ukupno 20 odsto glasača - Dnevni list Danas\nPočetna » Politika » Opoziciji ukupno 20 odsto glasača\nOd nevladajućih stranaka samo Demokratska stranka bi prešla cenzus\nOpoziciji ukupno 20 odsto glasača\nSve opozicione partije u Srbiji ukupno broje u ovom trenutku nešto više od 20 odsto podrške građana, što je čak 2,5 puta manje od Srpske napredne stranke, koja beleži 51,2 odsto. Ukoliko bi se izbori održali ovih dana u Srbiji, jedina opoziciona partija koja bi samostalno prešla cenzus i ušla u parlament bila bi Demokratska stranka, koja prema istraživanju agencije Faktor plus ima podršku od 6,6 odsto.\n0Piše: B. Cvejić 20. januara 2015. 19.36\nDirektor agencije Faktor Plus Vladimir Pejić ocenjuje za Danas da bi od svih opozicionih partija najrealnije bilo da cenzus pređe DS, što nije ni upitno bez obzira na njihove unutarstranačke probleme. „SDS Borisa Tadića je blizu cenzusa, u ovom trenutku ne bi prešao, ali uz neku aktivniju kampanju možda bi uspeo u tome. Radikali su, takođe, blizu pet odsto ukoliko nešto ne uprskaju, a eventualno bi u toj nameri mogle da uspeju i Dveri, dok bi zajedno sa DSS to bilo već izvesno“, napominje Pejić.\nPrema istraživanju rađenom pre manje od mesec dana, SDS Borisa Tadića beleži 4,5 odsto podrške, radikali 4,6 odsto, dok su Dveri na 3,9 odsto. DSS nakon odlaska nekoliko grupa iz stranke broji oko 1,1 odsto podrške ispitanika, dok je LDP na svega jedan odsto. Sve ostale partije čine oko tri odsto, a Pejić napominje da ubuduće ne bi trebalo zanemariti ni tri pokreta/partije koje su proizašle iz DSS. Prema istraživanju Faktor plusa, SNS je na više od 50 odsto, a socijalisti na skoro 11 odsto.\nProgramski direktor Centra za slobodne izbore i demokratiju Đorđe Vuković objašnjava za Danas da se u relevantne političke partije za prelazak cenzusa mogu računati one koje su na dva do tri odsto, koje bi sve mogle da se nađu i iznad i ispod pet odsto. „Ljudi pokazuju stepen neodlučnosti u izbornom ponašanju, tako da je sve neizvesno do izborne noći. Pored naprednjaka i socijalista, inače, nema relevantnih političkih stranaka. One sa pet do šest odsto ne mogu biti relevantni, samo parlamentarni akteri“, navodi Vuković.\nPrema njegovoj oceni, politički sistem Srbije najpribližniji je sistemu sa dominantnom političkom partijom, kao što je u Crnoj Gori, Turskoj i Rusiji. „SNS, koja je više pokret lidera nego partija, je dominantna. I to se skoro neće promeniti, sve dok se na neki način ne uruši integritet Aleksandra Vučića. Dosta vremena će trebati da se birači eventualno razočaraju zbog nečega, te SNS sigurno neće doživeti nagli pad i dugo će i sa padom podrške ostati relevantan politički akter“, ističe Vuković.\nĐorđe Vuković iz CeSID-a napominje za naš list da je problem u opoziciji u Srbiji što je razjedinjena, a to je i dovelo do rasipanja glasova. „Problem opozicije je to što su međusobno udaljeni, više nego u odnosu sa vlašću. Za desnicu u Srbiji moglo bi da bude više prostora, jer oni pričaju kontra mejnstrimu. Mogu da govore, na primer, protiv EU, što druge političke snage ne mogu“, objašnjava naš sagovornik.


Politika - datum: 2019-01-09 BUKVIĆ O UČEŠĆU CRNE GORE U MISIJI U IRAKU Doprinos bezbjednosti\nUčešćem u misiji u Iraku Crna Gora će dati doprinos naporima međunarodne zajednice u izgradnji stabilnosti te države, bez obzira na mali broj njenih pripadnika koji bi učestvovali u misiji, ocijenio je vojni analitičar Zoran Bukvić. On je za agenciju Mina kazao da razloge učešća Crne Gore u misiji treba tražiti u vrijednostima na kojima počiva Crna Gora kao država.\n– Kao članica UN i NATO-a, sa tradicijom članstva u UN, Crna Gora je aktivno radila na očuvanju mira i bezbjednosti u svijetu. Učešćem u misiji Crna Gora se promoviše kao država koja se trudi da daje doprinos regionalnoj i globalnoj bezbjednosti i miru umjesto da bude njen „konzument” – naveo je Bukvić.\nNa NATO samitu u Briselu, krajem 2018. godine, šefovi država i vlada članica NATO donijeli su, na zahtjev iračke vlade, odluku o uspostavljanju NATO neborbene misije (NMI). Misija je, podsjeća Bukvić, pod kanadskom komandom u Bagdadu i realizuje obuke na dvije lokacije u okolini tog grada. S.R.


komunikacije — Tatypolitan\nPost Tagged with: "komunikacije"\nZatamnjena pozadina i poruka “Zamilslite svet bez slobodnog znanja” danas dočekuje korisnike koji pokušavaju da pristupe Wikipediji na engleskom. Wikipedia je započela jednodnevnu blokadu pristupa svojim stranicama na engleskom jeziku u znak protesta protiv predloga zakona protiv piraterije koji se razmatra u američkom Kongresu. Sporni predlozi zakona SOPA (Stop Online Piracy Act) i Protect IP [...]\nLifestyle January 18, 2012 1:32 pm 0 comments\nGoogle je danas promenio logo u čast 144 godina od rođenja naučnice Marije Kiri, jedine žene koja je dva puta dobila Nobelovu nagradu. Marija Sklodovska-Kiri rođena je 7. novembra 1867. godine u Varvaši, a umrla je 4. jula 1934. godina u Francuskoj. Veći deo života provela je u Francuskoj, a tamo je i započela naučnu [...]\nLifestyle November 7, 2011 1:32 pm 0 comments\nApple će krajem septembra obustaviti besplatnu nabavku zaštitnih maski za iPhone 4, jer je otkriveno da su problemi koje su korisnici ovog modela imali sa slabljenjem signala manji nego što se u početku mislilo. Darežljivot kompanije Apple ima granice, tako da je objavljen kraj programa besplatne nabavke maski koje su namenjene rešavanju problema vezanog za [...]\nAktuelno, Lifestyle September 21, 2010 6:31 pm 0 comments


21-09-2020 06:28 Izdvojeno Svet Planeta\nGlavni agresor prema Belorusiji su Sjedinjene Države. Ovo je septembra izjavio Aleksandar Lukašenko.\n„Sada se možemo osvrnuti i detaljno analizirati sve faze scenarija za uništenje naše zemlje, koje na sreću nismo dozvolili da se realizuju i nećemo dozvoliti“, rekao je on na sastanku sa političkim aktivistima republike, u sredu.\nPrema njegovim rečima, „postepena analiza događaja u zemlji otkriva pravi karakter i taktiku čak ni spoljnih protivnika Belorusije, već agresora“, koji su se „u poslednjih deset godina skrupulozno pripremali za ovaj trenutak.”\n„Da bismo odjednom uklonili sve maske, dajmo tim igračima imena. Na nivou globalnih centara, to su pre svega Sjedinjene Američke Države, tačnije njihova mreža fondova za podršku takozvanoj demokratiji. Američki sateliti su aktivno delovali na evropskom kontinentu: Poljskoj, Litvaniji, Češkoj i, nažalost, našoj Ukrajini “, rekao je beloruski lider.\nLukašenko je istovremeno primetio da svaka od ovih zemalja ispunjava svoju ulogu.\n„Češka je već dugo vreme resursni centar, Poljska – prvo kao inkubator medijskih kanala (Belsat, Nekhta i drugi), a zatim kao platforma za alternativne organe u egzilu“, rekao je.\nPored toga, Lukašenko je takođe naveo Litvaniju, „ranjenu temom BelNPP (beloruski energetski koncern)“, kao okidač za oluju belorusko-evropskih odnosa“.\n„Ukrajina je, uprkos našoj stalnoj podršci (na primer, u pitanjima teritorijalnog integriteta i drugima), suprotno duhu naših odnosa, postala ispostava političkih provokacija“, dodao je on.\nPrema rečima predsednika Belorusije, „jasno vidimo subjekte ovog procesa, njihove vodiče i saučesnike“.\n„Taktika organizatora temeljila se na klasičnom američkom udžbeniku„ revolucija u boji“, rekao je.\nStrani organizatori, iz Izraela, SAD-a i zemalja centralne i istočne Evrope, primećeni su u Belorusiji, kao podrška naporima obojenih revolucija.\nOvo je postalo jasno žarište za takve aktivnosti, posebno u uslovina pandemije kovid-19. Lukašenko nije primenio karantin, socijalno distanciranje niti obavezne maske.\nAtlanticistički vektori koji su promovisali veliku zabrinutost za novi koronavirus uspeli su da kroz proteste ubace zahteve za sprovođenje karantina i udaljavanja od vlade – što je bilo vrlo neobično s obzirom na prirodu suprotnih protesta koji su se organski dešavali u zemljama koje su donele stroge blokade.\nLukašenko je primetio da takvi protesti dobijaju sredstva od USAID-a i NED-a, a podržao ih je i DŽordž Soroš. Istovremeno je kritikovao i „neprijateljsku politiku“ svojih suseda.\n„Poslednjih godina izgubili smo naviku da komentarišemo neprijateljske politike naših suseda. Ali njihova anti-beloruska suština nije nestala i ispoljila se u potpunosti. I više od toga: doveo se u pitanje naš suverenitet, pa čak i teritorijalni integritet“, rekao je.\nPodsetimo, nakon predsedničkih izbora u Belorusiji započete su protestne akcije. Lukašenko je za to krivio zapadne zemlje.\nKasnije je direktor ruske spoljno-obaveštajne službe Sergej Nariškin objavio da su Sjedinjene Države umešane u nerede u Belorusiji. Prema njegovim rečima, Vašington pokušava da organizuje „revoluciju u boji“ i antiustavni puč u republici.\nIdentifikovana žena koja je poslala otrov predsedniku SAD. Više o tome čitajte OVDE.


Niška televizija » Vučić u ponedeljak u Briselu u nastavku dijaloga\nVučić u ponedeljak u Briselu u nastavku dijaloga\nObjavljeno 29.03.2014. 15:50\nTagovi: Brisel, nastavak dijaloga, Vucic\nPrvi potpredsednik tehničke Vlade i budući premijer Aleksandar Vučić odazvaće se pozivu visoke predstavnice Evropske unije za spoljnu politiku i bezbednost Ketrin Ešton da učestvuje u nastavku dijaloga Beograda i Prištine, potvrđeno je Tanjugu u Vučićevom kabinetu.\nEštonova je na dvadeset treću rundu dijaloga o normalizaciji odnosa Beograda i Prištine, u ponedeljak, 31. aprila, pozvala i predsednika odlazeće Vlade Ivicu Dačića.\nVisoka predstavnica EU je ranije, u čestitki Vučiću na pobedi njegove Srpske napredne stranke na parlamentarnim izborima, najavila posetu Beogradu, odmah po formiranju nove vlade, u cilju „nastavka bliske saradnje“ i „nastavka dijaloga, daljeg sprovođenja Briselskog sporazuma“ i razgovora o „daljim koracima Srbije na putu ka Evropskoj uniji“.\nU njenom Kabinetu u ponedeljak tema bi, kako se očekuje, trebalo da bude pravosuđe i formiranje Zajednice srpskih opština, o čemu dve strane do sada nisu postigle saglasnost.\nOsnovni problem je nadležnost Osnovnog suda u Kosovskoj Mitrovici, koji, po viđenju prištinske strane treba da obuhvati sedam opština, od kojih su tri sa pretežno albanskim stanovništvom.\nBeograd smatra da takvo rešenje nije u duhu Briselskog sporazuma, jer bi etnička struktura sudija i tužilaca takvog suda bila većinski albanska.\nDrugo nerešeno pitanje je civilna zaštita na severu Kosova, koja je pod kontrolom lokalnih vlasti, a za koju Priština traži da se uklopi u kosovski sistem pod patronatom Kosovskih snaga bezbednosti.Srpska strana se odlučno protivi ovoj ideji, jer kosovska vlada, kako su ranije javljali mediji, planira da KSB transformiše u buduću vojsku Kosova.\nOčekuje se da ova runda dijaloga počne u rano popodne i da se završi u ponedeljak predveče.\nZajedno za Srbiju: Sloboda medija u Srbiji ugrožena (VIDEO)\n„Sat za našu planetu“ obeležen i u Srbiji\nObjavljeno 26.02.2015. 11:39\nObjavljeno 01.10.2014. 11:46


Na brani Vrutci velike količine smeća, JKP “Vodovod” započeo akciju čišćenja – ZoomUe\nNa brani Vrutci velike količine smeća, JKP “Vodovod” započeo akciju čišćenja\nby Vesna Đurović · 6 јануара, 2022\nVRUTCI-Prethodnih dana je došlo do upliva velike količine vode u akumulaciju Vrutci i podizanja vodostaja. Podizanje vodostaja je dovelo do spiranja velike količine smeća sa obala i njegovog dolaska na branu akumulacije. Danas je JKP”Vodovod” započeo čišćenje akumulacije i očekuje se da će posao biti završen u narednih pet dana.\nUpliv velike količine vode u akumulaciju uzrokovao je mešanje vode po celoj dubini akumulacije i rasprostiranje algi po celom jezeru. Kako je saopšteno iz “Vodovoda”, raspored i koncentracija algi ne predstavlja rizik po vodosnabdevanje jer se na fabrici primenom adekvatnih tehnologija i doziranjima hemikalija voda uspešno prerađuje. Zbog mešanja vode u akumulaciji JKP”Vodovod”je pojačao monitorina kako sirove tako i čiste vode tako da zavod za javno zdravlje uzorkuje i ispituje vodu dva puta sedmično a JKP”Vodovod” uzorkuje i ispituje vodu kroz tehnološki proces svakodnevno na svakih 2 sata tako da je voda pod celodnevnim nadzorom.\nNarednih sedmica obzirom na raspored algi po celoj akumulaciji može se očekivati njihovo cvetanje i isplivavanje na površinu. To će dati ružniju sliku akumulacije, ali će smanjiti koncentraciju algi koja se zahvata u sirovoj vodi. Važno je naglasiti, kako poručuju iz užičkog “Vodovoda” da i značajno veće koncentracije algi u sirovoj vodi od trenutnih fabrika može uspešno da preradi tako da nema bojazni po bezbednost vodosabdevanja.\nJKP”Vodovod” moli sve građane,posetioce akumulacije da otpad ponesu sa sobom i da ga odlože na predviđena mesta u kontejnere. Takođe, JKP”Vodovod” moli sve građane da ne veruju i ne šire dezinformacije o navodnoj neispravnosti vode jer to nije tačno,navodi se na sajtu grada Užica.\nTags: brana Vrutciciscenje smecaJKP Vodovod\nZZJZ: Sedmični izveštaji o covid 19,situacija stabilna u Zlatiborskom okrugu\nby Vesna Đurović · Published 7 септембра, 2020\n25. Jugoslovenski pozorišni festival od 4.do 9.juna (VIDEO)\nNext story Seča Badnjaka u Nikojevićima\nPrevious story Sloboda protiv Kolubare na startu 2022. godine (VIDEO)


Ističe rok za dostavljanje redovnih godišnjih finansijskih izveštaja za 2018. godinu – 01.07.2019. godina - URIKS\nIstiče rok za dostavljanje redovnih godišnjih finansijskih izveštaja za 2018. godinu – 01.07.2019. godina\nIzvor: Agencija za privrene registre\nObaveštavamo pravna lica, odnosno preduzetnike koji primenjuju Zakon o računovodstvu, a nisu sastavila i dostavila svoje redovne godišnje finansijske izveštaje sa odgovarajućom dokumentacijom za 2018. godinu u skladu sa članom 33. i 34. ovog Zakona, da rok za dostavljanje ovih izveštaja ističe u ponedeljak 01. jula 2019. godine (svi izveštaji poslati do 24 časa tog dana, smatraju se primljenim u roku).\nZaključno sa jučerašnjim danom, preko 152.000 obveznika je ispunilo ovu obavezu (preko 113.000 obveznika dostavilo je redovne godišnje finansijske izveštaje istovremeno sa podacima za statističke potrebe, njih skoro 23.000 dostavilo je izjave o nektivnosti, a 16.000 je dostavilo redovne godišnje finansijske izveštaje samostalno). U tom smislu, očekuje se da do isteka roka još oko 22.000 obveznika dostavi predmetne izveštaje.\nU okviru Registra finansijskih izveštaja mogu se pronaći sve relevantne informacije odnosno instrukcije u vezi sa dostavljanjem redovnog godišnjeg finansijskog izvštaja za 2018. godinu, u formi pravila, tehničkih i korisničkih uputstava, kao i video uputstava, a eventualna sporna pitanja mogu se slati na sledeće elektronske adrese, i to:\nza ažuriranje statusnih podataka ili podataka o zakonskom zastupniku potrebno je uputiti reklamaciju na elektronsku adresu obveznicifi@apr.gov.rs,\nza rešavanje pitanja u vezi primene PIS FI sistema, njegovog pristupa ili problema sa potpisivanjem korisnici se mogu obratiti na elektronsku adresu sd@apr.gov.rs i\nza dodatna pitanja i objašnjenja u vezi dostavljanja izveštaja koja ne možete naći na internet stranici Agencije i u korisničkim uputstvima za sastavljanje i dostavljanje izveštaja, na raspolaganju je mejl adresa finizvestaji@apr.gov.rs.\nPozivamo sve obveznike dostvljanja izveštaja da u zavisnosti od prirode pitanja pravilno opredeljuju elektronsku adresu na koju ih šalju, a sve u cilju efikasnije organizacije rada i blagovremenog dobijanja odgovora na postavljena pitanja. Informacije o prijemu i obradi svih vrsta izveštaja za 2018. godinu, obveznici mogu pratiti na ovoj internet strani, odeljak Finansijski izveštaji, link Pretraga postupka obrade izveštaja za 2018. godine.\nI na kraju podsećamo korisnike koji su izvršili uplatu naknade za obradu i javno objavljivanje finansijskog izveštaja i propisane dokumentacije, da ne čekaju uparivanje naknade sa predmetom u posebnom informacionom sistemu Agencije, već da skeniranu uplatnicu prilože na predviđeno mesto u tom sistemu, i dostave pripremljeni izveštaj.


Udrženje BH novinari upućuje javni protest Tužiteljstvu BiH i SIPA-i zbog upada naoružanih policajaca u redakciju Dnevnog avaza – Magazin Plus\nSve do 11. januara biti će iznadprosječne temperature?!\nHome/Politika/BiH/Udrženje BH novinari upućuje javni protest Tužiteljstvu BiH i SIPA-i zbog upada naoružanih policajaca u redakciju Dnevnog avaza\nUdrženje BH novinari upućuje javni protest Tužiteljstvu BiH i SIPA-i zbog upada naoružanih policajaca u redakciju Dnevnog avaza\nbulle Send an email 2016-01-25\nUpravni odbor Udruženja/udruge BH novinari upućuje javni protest Tužiteljstvu BiH i Agenciji za istrage i zaštitu (SIPA) zbog upada maskiranih i dugim cijevima naoružanih policajaca u redakciju Dnevnog avaza, te zastrašivanja i ispitivanja novinara i urednika ovog dnevnog lista.\nUO BH novinara podržava aktivnosti pravosudnih institucija i sigurnosnih agencija, usmjerenih ka otkrivanju kriminalnih djela i hapšenju osoba koje su prekršile zakon. Istovremeno, u ovom konretnom slučaju, smatramo nedopustivim demostriranje sile prema Dnevnom avazu i njegovim novinarima, te rušenje integriteta medija i ograničavanje prava na slobodu izražavanja kroz upad naoružanih policajaca u redakciju ovog medija.\nUpravni odbor BH novinara poziva agenciju Sipa i Tužiteljstvo BiH da hitno obustave pretres prostorija ovog dnevnog lista, te da iskoriste druga legitimna i zakonska sredstva za dobijanje informacija i dokumenata od značaja za istragu, a koja neće dovesti u pitanje pravo na slobodu izražavanja niti ugroziti slobodan i siguran rad novinara i urednika Dnevnog avaza.\navaz bh novinari napadi novinari tribina novinarstvo\nEP rukomet: Makedonija remizirala protiv Norveške\nUz Hujića i načelnici iz ZDK-a: Općine gube pet miliona KM godišnje


- Sa ovih 500 miliona evra, EU je izdvojila ukupno dve milijarde evra za podršku isporuke vojne opreme od strane zemalja članica EU ukrajinskim oružanim snagama. Ova podrška je samo jedan deo evropskih napora da se pomogne Ukrajini da se odbrani, To smo radili od početka rata i nastavićemo do kraja - izjavio je šef diplomatije EU, Đuzep Borelj.\nU Savetu EU navode da će se novim paketom pomoći izdvojiti 490 miliona evra za vojnu opremu u obliku smrtonosnog naoružanja za odbrambene svrhe, dok će preostalih 10 miliona evra biti namenjeno za obezbeđivanje opreme i zaliha, kao što su lična zaštitna oprema, kompleti prve pomoći i gorivo.\nNa Svetskom ekonomskom forumu u švajcarskom Davosu okuplja se više od 2.000 političkih i biznis lidera, kao i brojnih eksperata, a Fon der Lajen je istakla da "moskovski pravilnik kao da dolazi iz drugog veka", preneo je Rojters.\n- Rusija tretira milione ljudi, ne kao ljudska bića, već kao bezličnu populaciju koju treba premeštati ili kontrolisati kao bafer zonu između vojnih snaga, pokušavajući da tenkovima zgazi aspiracije cele nacije - smatra predsednica Evropske komisije.\nOna je naglasila da Ukrajina mora da dobije rat i da se pokaze da je Putinova agresija bila "streteška greška".\nrusija ukrajina vesti Evropska unija Naoružanje


Ključni priroteti iz oblasti vladavine prava moraju biti suštinski zadovoljeni – EU-Monitoring.ba\nAutor: Emir Velić\nVeć duže od dvije godine dominantna tema diskusije o vanjskoj politici Bosne i Hercegovine jeste Mišljenje Evropske komisije o zahtjevu BiH za članstvo u EU. Dokument, objavljen u maju 2019. godine, javnosti je najpoznatiji zbog svog zaključka u kojem je navedeno 14 prioriteta koje vlasti trebaju ispuniti, poboljašavajući zakonodavni i institucionalni okvir, a kako bi zemlja napredovala na putu evropskih integracija. Činjenice govore da je ovaj put formalno neprohodan još od 2003. godine, kada je EU dodijelila BiH status potencijalnog kandidata. Nijedna od država Zapadnog Balkana nije toliko čekala na ostvarivanje kandidatskog statusa. Ovakvi podaci ne predstavljaju iznenađenje, s obzirom na to da je angažman vladajućih institucija ka usvajanju preporuka koje šalje međunarodna zajednica minimalan, čemu svjedoči i činjenica da je u protekle dvije godine u potpunosti ispunjen samo jedan priritet iz Mišljenja Evropske komisije.\nS druge strane, pojedini bh. političari smatraju da je tretman Brisela preoštar i da je naša zemlja već trebala uživati status kandidata za članstvo, bez obzira na nivo ispunjenosti 14 prioriteta. Ovakve povlastice bile bi kontraproduktivne, dijelom što bi pružale dodatni legitimitet vladajućim strukturama koje opstruišu reformske promjene, ali prevashodno što simbolična promjena prefiksa ispred oznake položaja BiH suštinski ne bi predstavljala nikakav boljitak za građane, u kojima EU mora tražiti glavne partnere u cjelokupnom procesu.\nSuština je ključna i kada je 14 prioriteta iz Mišljenja Evropske komisije u pitanju. Naime, šef delegacije EU u BiH Johan Sattler, potencirao je da i među ključnim prioritetima ima onih koji su posebno važni. Konkretno, radi se o tri zakonodavna akta grupisana u sekciju “Vladavina prava”, te uključuju unapređenje funkcionisanja pravosuđa kroz usvajanje novih zakona o Visokom sudskom i tužilačkom vijeću (VSTV), usvajanje i provođenje propisa o sukobu interesa i zaštiti uzbunjivača, kao i usklađivanje zakonodavstva i jačanje kapaciteta za javne nabavke. Nijedan od navedenih zakona još uvijek nije usvojen, iako inicijative za to postoje, te su neki stupili u parlamentarnu proceduru. Ipak, njihovo usvajanje ponovo ne mora suštinski ništa da znači za evropski put Bosne i Hercegovine ukoliko im je sadržaj protivan EU standardima.\nPrijedlog zakona o sprečavanju sukoba interesa u institucijama vlasti BiH, koji su predložili poslanici Damir Arnaut, Saša Magazinović i Jasmin Emrić, usvojen je u Predstavničkom domu Parlamentarne skupštine BiH u januaru tekuće godine i to u izmijenjenom obliku, nakon, kako navodi Transparency International BiH (TI BiH), amandmana HDZ-a i SNSD-a koji su “uglavnom išli u smjeru slabljenja mehanizama odgovornosti i politizacije izvršnih tijela”. Uprkos ovim izmjenama, zakonska osnova koju je usvojio Predstavnički dom PSBiH je naprednija u odnosu na Nacrt zakona o sukobu interesa koji paralelno priprema Ministarstvo pravde BiH. Naime, iz Ministarstva su se skoro potpuno oglušili na apele civilne zajednice, te su tako odbili dvije trećine prijedloga koje je na Nacrt zakona dostavio TI BiH, poput odredbe da se javnim funkcionerima zabrani voditi udruženja koja se finansiraju iz budžeta, kao i prijedloga da budu spriječeni istovremeno biti direktori javnih ustanova. Ovakvom Nacrtu zakona Ministarstva pravde usprotivili su se i i predstavnici međunarodne zajednice, uključujući Delegaciju EU, Ambasadu SAD-a i Misiju OSCE-a, upozorivši da on nije u skladu s međunarodnim propisima i preporukama GRECO-a.\nKada je u pitanju Zakon o javnim nabavkama, postojeći je već “djelimično usklađen sa acquis-om”, stoji u popratnom Analitičkom izvještaju Evropske komisije iz 2019. godine. Kako je navedeno, iako Zakon “ima za cilj osigurati poštivanje principa nediskriminacije, otvorene konkurencije, transparentnosti i jednakog postupanja”, princip nediskriminacije nije u potpunosti primijenjen “jer zemlja održava sistem domaćih preferencija, a koji bi trebalo postepeno ukidati”. Prijedlog zakona o izmjenama i dopunama Zakona o javnim nabavkama usvojen je u drugom čitanju u Predstavničkom domu PSBiH, ali je neizvjesno da li će dobiti podršku u Domu naroda. Ovakvim Prijedlogom zakona definiše se, između ostalog, obaveza prethodne provjere tržišta, podjela nabavke na lotove i uvodi pravni osnov za provođenje elektronskih nabavki.\nNajzad, Zakon o VSTV-u bio je u posebnom fokusu Venecijanske komisije u proteklom periodu, ponajviše zbog turbulencija u ovom zakonodavnom tijelu koje su rezultirale ostavkom predsjednika Milana Tegeltije koncem prošle godine. Ministarstvo pravde BiH zatražilo je Mišljenje Venecijanske komisije o Nacrtu Zakona o VSTV-u koji pokriva četiri pitanja: sukob interesa i transparentnost, disciplinski postupci za sudije i tužitelje, sudska revizija odluka VSTV-a i smjena članova VSTV-a. Iz Venecijanske komisije su pozdravili Nacrt, ali i predložili izmjene koje se tiču prethodno spomenutih tema. U svakom slučaju, iz Komisije su podsjetili da Nacrt zakona o VSTV-u “nije, niti mu je suđeno biti, novi sveobuhvatni pravni akt o VSTV-u, koji BiH u kontekstu procesa integracije u EU, namjerava usvojiti”, budući da se ne bavi pitanjima imenovanja i sastava VSTV-a koja će morati biti adresirana u novom, sveobuhvatnom pravnom aktu.\nVijeće ministara BiH je 23. juna usvojilo Prijedlog Zakona o izmjenama i dopunama Zakona o VSTV-u, unatoč nedostatku podrške predsjedavajućeg Zorana Tegeltije koji je ustvrdio da postoji “ozbiljna rezerva” po pitanju Strategije za reformu pravosuđa. Zamjenik ministra pravde Nezir Pivić pojasnio je da je jedna od novina mogućnost ulaganja pravnog lijeka na odluke o imenovanju VSTV-a, kao i i brisanje mogućnosti članova VSTV-a da budu suzdržani prilikom glasanja. Ukazao je i na uvođenje Jedinice za integritet pri Sekretarijatu VSTV-a, zaključivši da “detaljnim propisivanjem disciplinskih prekršaja za sudije i tužioce se nastoji podignuti nivo njihove odgovornosti, dok se istovremeno ograničava mogućnost pogrešnog interpretiranja određenih postupaka sudija i tužilaca”.\nU konačnici, pozitivan trend je što su donosioci odluka u proteklih nekoliko mjeseci u određenoj mjeri poduzeli korake ka ispunjenju prioriteta iz oblasti vladavine prava. Istovremeno, obaranje određenih mjera od strane poslanika u Parlamentarnoj skupštini, ali i odbijanje da se u kreiranju legislative udovolji preporukama civilnog sektora koji zahtijeva da novi propisi budu srazmjerni progresivnim standardima, govori da je kod pojedinih vlastodržaca ipak evidentan nedostatak ambicija za EU integracijama. Iako je sada već jasno da od optimističnih poruka o ispunjenju svih 14 prioriteta Evropske komisije do polovine godine neće biti ništa, građanima Bosne i Hercegovine bi još manje pogodovalo stvaranje slike o priklonjenosti evropskim vrijednostima na površini, a dublje zarobljavanje države u suštini.


Brojni ugledni ekonomisti iz različitih evropskih zemalja predlažu da se Evropski stabilizacioni mehanizam (ESM) sada koristi za "korona kreditne linije" za zemlje Evropske unije. To bi omogućilo svim državama članicama da u slučaju nužde koriste brzu kreditnu liniju, navodi minhenski IFO Institut u saopštenju dostavljenom Tanjugu.\nU predlogu peticije upućene nadležnim vlastima EU, čiji je koautor predsednik IFO Instituta Klemens Fuest, kaže se da bi iznosi kreditnih linija trebalo da budu raspodeljeni među državama članicama srazmerno ozbiljnosti njihovih problema u zdravstvenom sistemu i ekonomiji.\nESM, sa sedištem u Luksemburgu, osnovan je tokom krize evra.\nDostupnost 'korona kreditnim linijama" ESM-a umanjila bi rizike po ekonomsku i finansijsku stabilnost svih zemalja, pišu ekonomisti. Ovo bi omogućilo državama članicama da održe svoje ekonomije, pri čemu bi troškovi njhovog kreditiranja manje zavisili od njihove pojedinačne finansijske situacije. To bi zahtevalo koordinaciju i solidarnost među državama članicama.\nOvi ekonomisti dodaju da ESM trenutno raspolaže kreditnim kapacitetom od 410 milijardi evra, što čini 3,4 odsto BDP-a evrozone. Bord guvernera ESM-a bi takođe mogao povećati ovu sumu.\nSvaka država članica bi snosila u potpunosti odgovornost za svoje dugove prema ESM-u.\n"Covid kreditna linija" bi takođe stabilizovala finansijski sektor i proširila manevarski prostor Evropskoj centralnoj banci, navode evropski ekonomisti.\nPeticiju su potpisali Agnes Benasi-Kuere, Arno But, Antonio Fatas, Marsel Fracer, Klemens Fuest, Frančesko DJavaci, Ramon Marimon, Filip Marten, Žan Pisani-Feri, Lukrecija Rajhlin, Dirk Šenmaker, Pedro Teles i Beatris Veder, navodi se u saopštenju IFO Institta.\nEvropski stabilizacioni mehanizam\nŠta na Volstritu vide kao NAJVEĆE RIZIKE za berze u 2020?


source.ba | Dodik nakon sastanka: Ne idem u Neum, ništa od indirektnog izbora iz RS\nNa pregovore u Neumu nisam pozvan i neću ni ići, to je stvar Federacije BiH i mi iz RS nećemo osporavati ono što dogovore u FBiH.\nMilorad Dodik: Imovina RS je imovina RS i tu ne pomažu ni bonska ovlaštenja\nNema priče o bilo kakvom indirekntom izboru člana Predsjedništva BiH iz RS, kao i do sada birati će se direktno, poručio je nakon sastanka s američko - evropskom delegacijom Milorad Dodik, lider SNSD.\nPodsjećamo, danas su Matthew Palmer i Angelina Eichhorst započeli novu rundu pregovor ao izmjenama izbornog zakonodavstva i Ustava BiH. Dodik je na pitanje novinara potvrdio da se danas raspravljalo i o Parlamentu BiH.\n“RS će skupštinskom većinom birati svoje delegate u Dom naroda BiH. RS će pokazati svoju zrelost, a najpoštenije je da NSRS bira svoje delegate javno i to ćemo tražiti kroz Interresornu radnu grupu”, istakao je Dodik.\nTagovi: NeumsastanakMilorad DodikRSInterresorna radna grupaRepublika Srpskaindirektni izbor


Back TURIZAM TURISTIČKE ORGANIZACIJE Marica Filipović Kosanović: Zrenjanin kroz manifestacije, događaje i aktivnosti\nutorak, 16 jun 2020 09:40\n- Iako je Zrenjanin poslednjih godina prepoznat kao grad manifestacija, nepravda bi bila zanemariti kulturno-istorijske i prirodne resurse grada i njegove okoline. Turistički koncept Zrenjanina je neodvojivo povezan sa selima zrenjaninske opštine. Međutim, TOG Zrenjanin neguje kvalitetnu komunikaciju i sa susednim opštinama, pa su tako Zrenjaninci, uz Beograđane i Novosađane, najbrojiji gosti (i članovi) Golf Cluba „Centar“ u Žablju. S druge strane, stanovnici susedne žabaljske opštine najverniji su korisnici plaža na Tisi, sa banatske, zrenjaninske strane - rekla je Marica Filipović Kosanović.\nVeza dve opštine je i prirodna jer ih deli samo reka Tisa, a grad od 100.000 stanovnika, koliko broji Zrenjanin, uvek traži dodatne sadržaje. Ako bi tom saradnjom bila obuhvaćena i reka Tisa, sa daleko više sadržaja vezanih za nautički turizam, mogao bi se napraviti program prihvatljiv i stranim turistima, smatra naša sagovornica.\n- Kulturne, sportske i zabavne manifestacije u Zrenjaninu mogu da imaju lepu konotaciju sa golf terenima, pa gosti Zrenjanina, kojima je motiv posete poseban događaj sa programom u večernjim časovima, imaju ceo dan na raspolaganju, da upotpune svoj boravak kako sa obilaskom grada, njegove okoline, tako i susednog Žablja, koji je u epicentar turističke ponude postavio upravo golf terene. Kruna naše saradnje su zajednički nastupi na sajmovima i to će u narednom periodu biti još učestalije - istakla je gospođa Kosanović.\nUprkos zastoju svih aktivnosti od sredine marta do početka juna, posebno u oblasti turizma, iz TOG Zrenjanin su sigurni da turistička 2020. nije izgubljena. Počela je bolje nego ikada, u februaru sa jednom zvučnom manifestacijom - „Beloblatskom kobasicom“, koja je startovala 2014. i zahvaljujući TOG Zrenjanin, postala brendom gastro turističkih dešavanja širokih razmera. Početkom marta održan je „Internacionalni banatski festival vina“ koji je na samom startu pobrao simpatije i učesnika i posetilaca, a za koji su turistički radnici Zrenjanina verovali da nedostaje ovom gradu, neopravdano skrajnutog sa vinske scene Srbije.\nUveliko se pripremaju festivali poput najvećeg „Dana piva“, „Korzo festa“, „Banatske vredne ruke“ - festivala tradicije sa stažom dužom od dve decenije. Manifestacija „Banatska bajka“ nastala je iz potrebe afirmacije zrenjaninskih sela i njihove promocije, i vrlo brzo proširila sadržaje na sredine širom Srbije, i postala jedan od događaja o kojem se najviše priča. Svi ovi sadržaji odvijaju se pod zajedničkim nazivom „Leto u Zrenjaninu“, koje će, prema najavljenom programu, i ove godine biti vrelo od događanja.\n- Nerealno je očekivati posetu kao prethodnih godina, ali raduje nas okretanje domaćeg gosta domaćem tržištu. Osim manifestacionog turizma, TOG Zrenjanin može da ponudi smeštaj na selu, gde je znatan broj registrovanih vikend kućica na putu prema Beogradu, sa izlazom na reku Begej, pogodnih za odmor u miru, uz pecanje i aktivnosti uz i na vodi. SRP „Carska bara“ se oporavlja od posledica požara i biće spremna za prihvat turista, što sa posetom multietničkom i multikonfesionalnom Belom Blatu, situiranom na obodu „Carske bare“, može da ispuni ceo jedan dan. Tu je i banatsko etno selo „Tiganjica“ u laloškom stilu sa restoranom „Trofej“, Stajićevo (Beogradski put BB), i jedinstvenim specijalitetima. Na istom putu (broj 261), nalazi se „Salaš kod stare dunje“ koji neizostavno treba posetiti. Zahvaljujući saradnji TOG Zrenjanin sa firmom „Lumin“ iz Kleka, koja ima registrovan turistički brodić (za 15 - 20 osoba), od prošlog leta nautički turizam je i zvanično postao deo turističke ponude grada, čime je data mogućnost upoznavanja Zrenjanina i sa vode - iznela je samo deo velike ponude ovog grada, Marica Filipović Kosanović.


Otvoren naučni klub u Beogradu - Školarci\n13. po redu naučni klub u Srbiji, otvorio je ministar prosvete Mladen Šarčević koji je rekao da je klub zajednički poduhvat Centra za promociju nauke sa Centrima za usavršavanje nastavnika.\n– Mislim da će mladi ljudi, ili neko stariji koga nauka interesuje moći da dođu i poslušaju debatu, učestvuju u nekoj radionici, daju neku svoju ideju – rekao je Šarčević.\n– Ovih dana smo završili ceo taj postupak ka vladi i vrlo brzo ćemo dati saopštenje kako će to izgledati kao novi ciklus”, rekao je ministar.\nPrvi naučni klub otvoren je tačno pre godinu i jedan dan u Leskovcu, a zatim su usledila otvaranja i u ostalim gradovima – Čačak, Niš, Užice, Knjaževac, Kragujevac, Smederevo, Kruševac, Kikinda, Novi Pazar, Kanjiža i Šabac.\nDirektor centra za promociju nauke Nemanja Đorđević kaže da su naučni centri odgovor na krizu znanja, a u prilog tome govori činjenica da je bar 10 puta više biblioteka porušeno u ratovima nego u prirodnim nepogodama.\n– Mi u ovom trenutku izvajamo desetinu budžeta prosvete za nauku. Od toga se polovina procenta izdvaja za promociju nauke, ali se zato mi borimo da uključimo sve druge -lokalne samouprave, privredu – kaže Đorđević


Mir u Koreji: Ne pita se više samo Amerika - Sputnjik Srbija\n17:12 30.04.2018 Preuzmite kraći link\nKada je u petak ujutru prema unapred utvrđenom protokolu Kim Džong Un prešao demarkacionu liniju, postao je prvi predsednik Severne Koreje koji je stupio na tlo Južne Koreje. A onda je Kim, mimo protokola, uzeo za ruku svog kolegu iz Seula Mun Džae Ina i preveo ga nazad preko linije razdvajanja, da on simbolički stane na teritoriju Severne Koreje.\n„Nova istorija počinje sada, razdoblje mira“, zapisaće potom severnokorejski lider u Kući mira na južnokorejskoj strani u selu Panmundžom, gde je održan treći korejski Samit, prvi posle više od deset godina.\nA pre samo nekoliko meseci, nakon što je Severna Koreja uspešno testirala svoje nuklearno oružje i interkontinentalnu balističku raketu, činilo se da je svet dospeo na ivicu nuklearnog rata. U međuvremenu je, međutim, usledilo olimpijsko primirje tokom zimske Olimpijade u Južnoj Koreji, pa se potom, krajem marta, Kim sastao u Pekingu sa kineskim liderom Si Đinpingom, zatim je usledio i Kimov tajni sastanak sa Majkom Pompeom, novim šefom američkog Stejt departmenta, da bi krajem prošle nedelje Pjongjang saopštio da obustavlja dalje nuklearne i raketne testove i da zatvara poligon za testiranje svojih atomskih bombi.\nDa li će zaista na Korejskom poluostrvu umesto nuklearnog rata izbiti mir? Da li je Kim Džong Un popustio pod pretnjama i sankcijama Donalda Trampa, ili on sad nastupa u dogovoru s Pekingom i Moskvom? Da li će doći do denuklearizacije Severne Koreje, ili je pak ona sebe proglasila za nuklearnu silu, pa zato više nema potrebe za daljim testovima svog oružja?\nU „Novom Sputnjik poretku“ o ovim su pitanjima razgovarali Milorad Denda i Branko Žujović, novinari i dugogodišnji izveštači iz Pekinga.\n„Sastanak dvojice predsednika nesumnjivo je ostavio pozitivan utisak, naročito ako se ima u vidu kakva je situacija na Korejskom poluostrvu bila proteklih godinu dana“, komentariše Milorad Denda samit koji je rezultirao zajedničkom deklaracijom kojom se zagovara postizanje mirovnog sporazuma i „kompletna denuklearizacija“ Korejskog poluostrva. „Sve je proteklo u znaku manifestovanja dobre volje i želje da se stvarno krene ka mirnom raspletu tamošnje situacije. Naravno, uz brojna pitanja koja ostaju nerešena… Ključni problem, međutim, i nije odnos Severne i Južne Koreje, već Severne Koreje i Sjedinjenih Američkih Država, a najvažnije je da li kod svih aktera krize postoji iskrena želja da se ona reši, što se naročito odnosi na Vašington.“\n„Svaka najava kraja rata predstavlja dobru vest, iako je ovo tek početak jednog dugačkog putovanja ka miru“, dodaje Branko Žujović. A „važan prvi korak“ u tom smeru, navodi ovaj Sputnjikov sagovornik, predstavljalo je prošlonedeljno saopštenje Pjongjanga da obustavlja dalja testiranja svog nuklearnog oružja i balističkih raketa. Ipak, napominje, „s druge strane, činjenica jeste da je Severna Koreja postala regionalna nuklearna sila“, i da se, posle demonstriranog uspeha severnokorejskog nuklearnog i balističkog programa, „promenio ton i američkih medija i američke diplomatije, postavši mnogo mekši nego što je bio u prethodnom periodu“.\nS tim u vezi, ukazuje Milorad Denda, „pojedini analitičari smatraju da se severnokorejska strategija sastojala od dva koraka, da je najpre želela da dostigne dovoljan nivo svoje nuklearne moći, a da onda međunarodna zajednica primora da prihvati tu realnost“.\nSputnjikovi sagovornici ističu da je miroljubivo saopštenje Pjongjanga o obustavljanju daljih testova usledilo posle konsultacija s Pekingom i Moskvom.\n„Uopšte ne treba sumnjati, s obzirom na duboke veze Pjongjanga s Pekingom i sa Moskvom, da se Severna Koreja konsultovala s ta dva važna centra. Kina je najvažniji partner Severne Koreje, i nije slučajno što je Kim Džong Un putovao u Peking i sastao se s kineskim predsednikom Si Đinpingom pre nego što će se sastati s Majkom Pompeom“, kaže Branko Žujović, podsećajući da su dosadašnji severnokorejski nuklearni testovi predstavljali „povod koji su SAD iskoristile da u Južnoj Koreji razmeste antiraketni štit, to je predstavljalo sjajan izgovor za Vašington da poveća svoje vojno prisustvo u tom delu sveta. A Kini i Rusiji, kao i obema Korejama, potreban je period stabilnosti kako bi mogle dalje da se razvijaju“.\n„Cilj Moskve i Pekinga je“, objašnjava Milorad Denda, „uspostavljanje mira na Korejskom poluostrvu, jer uspostavljanje mira daje sve manje razloga Sjedinjenim Državama da tu budu vojno aktivne i prisutne. I mislim da je upravo to osnovni cilj dogovora koje je Kim Džong Un imao s Moskvom i sa Pekingom, jer američko vojno prisustvo u tom regionu predstavlja pritisak i na Severnu Koreju, ali i na Kinu i na Rusiju. Osnovna ideja ovog približavanja Severa i Juga je, dakle, da se Koreja ostavi Korejcima.“\n„A pravac i brzina ovog procesa postaće mnogo jasniji posle najavljenog sastanka Kim Džong Una i Donalda Trampa, krajem maja ili početkom juna“, ukazuje Branko Žujović.\nIpak, uveren je Milorad Denda, „pitanje Korejskog poluostrva neće moći da reše samo Kim Džong Un i Tramp, u taj će proces morati da budu uključene i Kina i Rusija, naravno i Južna Koreja… SAD će na ovom sastanku sigurno pokušati da demonstriraju svoju moć u Azijskopacifičkom regionu, no postaje potpuno jasno da oni više nisu isključivi arbitar u tom delu sveta… Oni više neće moći da nameću rešenja, već da učestvuju u traženju rešenja, i mislim da i sami to počinju da shvataju.“\nSlično zaključuje i Branko Žujović: „Ono što je sigurno posle korejskog samita jeste da je Amerika prešla u svojevrsnu geopolitičku defanzivu na tom području, jer će, s daljim odmicanjem mirovnog procesa, ona imati sve manje razloga da pravda svoje prisustvo… U tom delu sveta ona više neće moći da se ponaša onako sigurno kao do sada, i da ucenjuje druge zemlje. U to ne treba sumnjati.“\nSeverna Koreja, Južna Koreja, Svet


BalkanMagazin :: Ugroženo plavo srce Balkana\nUgroženo plavo srce Balkana\npetak, 30. novembar 2018 15:37\nHidroelektrane smanjuju ekološku vrednost balkanskih reka. Ekološka vrednost tri četvrtine reka na Balkanu je velika i na njima treba zabraniti izgradnju hidroelektrana, ukazuje se u Eko-Masterplanu, koji su objavile nevladine organizacije Rivervoč i Juronejčer u okviru kampanje "Sačuvajmo plavo srce Evrope".\nU ovom trenutku na prostoru između Slovenije i Grčke planira se ili gradi oko 3.000 hidroelektrana, od čega trećina u nacionalnim parkovima, parkovima prirode i drugim zaštićenim zonama. Eko-Masterplan je vrsta prostornog plana za vodotokove na Balkanu, koji ukazuje na oblasti koje bi trebalo da budu "zabranjene zone" za nove hidroelektrane. U cilju izrade tog plana naučno je ispitana rečna mreža duga više od 80.000 kilomatara. Rezultat je da je oko 61.000 kilometara reka (76%) visokog ekološkog kvaliteta i time treba da bude u zoni "zabranjenoj" za ekspanziju hidroelektrana, piše EURACTIV.rs.\n"Pozivamo investitore i one koji odlučuju na Balkanu i u EU da se ubuduće uzdrže od odbravanja gradnje novih hidroelektrana u tim 'zabranjenim' oblastima. Zaštita balkanskih reka je panevropski zadatak a Eko-Masterplan je oruđe za sve koji rade na zaštiti tog blaga", saopštile su 27. novembra organizacije Rivervoč (Riverwatch) i Juronejčer (EuroNatur).\nS obzirom da hidroelektrane uvek prave znatnu štetu u prirodi, odlučujući faktor u fazi planiranja je izbor lokacije. Zato najvažnije pitanje u razvoju projekta treba da bude: "Gde NE treba da gradimo?". Eko-Mastrplan daje odgovor na to pitanje, jer obezbeđuje bazu osnovnih podataka za investitore i donosioce odluka.\nU tom planu se prvi put kombinuju znanje o biodiverzitetu (ribe, školjke, insekti), integritetu reka i poplavnim površinama, kao i lokacijama zaštićenih oblasti. Svi podaci prikazani su na grafikonima i mapama.\nEko-Masterplan je, ocenjuju nevladine organizacije, pogodno oruđe za zaustavljanje razarajućih planova za ekspanziju hidrocentrala, za očuvanje biodiverziteta i lepote rečnih pejzaža, kao i za izbegavanje društvenih tenzija i unapređenje sigurnosti planova investitora.\nTrenutno se na prostoru između Slovenije i Grčke planira ili već gradi oko 3.000 hidroelektrana. Oko 1.000 planiranih hidroelektrana je u visoko zaštićenim oblastima, poput nacionalnih parkova ili zaštićenih područja iz EU mreže Natura 2000.\nPored toga, jedinstveni biodiverzitet u tim rekama biće suočen sa nestankom ako se projekti realizuju. Mogle bi da izumru brojne vrste, uključujući 11 vrsta riba, upozoravaju naučnici. Čak bi i već ugrožena populacija mladice, ribe iz porodice pastrmki, mogla da bude smanjena za oko 70%, čime bi se ta vrsta našla na ivici izumiranja.\nNa potrebu za hitnom akcijom ukazuje i stav društva - sve više i više građana i inicijativa protivi se "poplavi" projekata hidroelektrana.\nU izveštaju dve NVO navodi se da je npr. u Srbiji 3.000 ljudi protestovalo na ulicama zbog planirane izgradnje 60 hidroelektrana u Parku prirode Stara planina, čime su zaustavili početak gradnje. U Bosni i Hercegovini "hrabre žene Kruščice" više od godinu dana danonoćno blokiraju izgradnju elektrane.\n"Eko-Masterplan je od ključnog značaja za svako dalje planiranje na balkanskim rekama. 'Zabranjene' zone za hidrocentrale istovremeno su 'slobodne' zone za retke životinje i ptice, jedinstvene pejzaže, za građane i sve ljubitelje prirode", istakao je direktor Rivervoča Ulrih Ajhelman (Ulrich Eichelmann).\nPrema Eko-Masterplanu, 89% planiranih projekata hidroelektrana je u tim "zabranjenim" oblastima. Jedno istraživanje urađeno za potrebe Eko-Masterplana pokazalo je da se ti projekti lako mogu zameniti ekspanzijom drugih izvora obnovljive energije, posebno solarne i energije vetra.\nMeđutim, Balkan je trenutno gotovo ekskluzivno fokusiran na hidroelektrane, dok se u solarnu energiju malo investira, uprkos čak 300 sunčanih dana godišnje, kao u Albaniji.\n"Eko-Masterplan je još jednom potvrdio da su balkanske reke suviše vredne da bi ih izgubili. One su 'plavo srce Evrope'. Njihovo uništavanje hidrocentralama ne bi bilo samo ekološki i društveno poražavajuće, već bi to blia glupost u energetskoj politici", istakao je direktor Juronejčera Gabrijel Švaderer (Gabriel Schwaderer).\nRegionu Balkana potreban je zaokret u energetici - smanjenje velikih gubitaka energije, zaustavljanje razvoja hidroelektrana i umesto toga ulaganja u solarnu i energiji vetra, zaključuju u Juronejčeru i Rivervoču.


Pterano-Drone: novi leteći dinosaurus | PC Press\nPterano-Drone: novi leteći dinosaurus\n20. februar 2018. 20. februar 2018. Milan Živanović\nTrke dronova su još uvek deo prilično male scene, pa korisnici uglavnom konstruišu svoje, ili dorađuju dronove koji dolaze od velikih proizvođača, a kako bi došli do željene brzine, te sposobnosti za manevrisanje. U poslednje vreme kompanije polako ulaze na ovo polje, te se sve češće odlučuju za proizvodnju trkačkih dronova. Iako zaljubljenicima u ovaj sport oblik, te koncept, nisu važni poput letačkih sposobnosti, sigurno je da bi dron u obliku pterodaktila odneo estetsku, ako ne i konačnu pobedu.\nOnima koji franšizu Jurassic World prate od njenog samog početka poznato je da se novi nastavak očekuje tokom 2018. godine, te da će sa njim doći i vojska brendiranih gedžeta. Prvi od njih već je predstavljen na ovogodišnjem Mattel sajmu igračaka, te je postao poznat kao Pterano-Drone: letelica sa četiri rotora i dinosaurusom na vrhu.\nFunkcioniše isto kao i bilo koji drugi dron, te ima daljinski upravljač, ali uključuje i opcije koje su korisne kada njim upravljaju najmlađi, a u obliku automatskog sletanja, te automatskog kruženja. To da je prijateljski nastrojen prema deci potvrđuje i činjenica da se automatski gasi kada se pritisne plastični okvir, čime se sprečavaju povrede koje bi mogle da nastanu usled kontakta prstiju sa rotorima. Pterano-Drone može da leti između 15 i 20 minuta, a puni se preko micro USB priključka.\nKada se bude našao u prodaji, a nešto malo pred premijeru novog filma, moći će da se kupi po ceni od 119,99 dolara.\nTagovi: dinosaurus, dron, Jurassic World, Mattel sajam igračaka, Pterano-Drone\n← Facebook planira dva pametna zvučnika\nSony – misteriozna najva za sledeći Xperia telefon →


Sport u osnovnim školama ponovo živi – GM Press\nSport u osnovnim školama ponovo živi\nNešto više od godinu dana pauzirana su sva sportska takmičenja u okviru osnovnih škola. Konačno je došlo vreme da se to promeni i da se deca ponovo oprobaju u brojnim sportskim aktivnostima, rekao je danas za TV GM PLUS Vladimir Radonjić, sekretar Saveza sa školski sport opštine Gornji Milanovac. Zbog epidemiološke situacija koja nas je zadesila nije se mnogo pričalo o đačkom sportu i samim aktivnostima u okviru škola. Kako se celokupna slika vezana za korona virus znatno popravila, sekretar Saveza za školski sport Vladimir Radonjić najavio je da će uskoro krenuti besplatni javni časovi na području opštine kako bi se i deci van grada predočilo koliko je važno baviti se sportom. Besplatna škola sporta organizuje se u školama: Momčilo Nastasijević, Sveti Sava, Desanka Maksimović i u osnovnoj školi u Takovu , Kralj Aleksandar I.\n-U đačke sportove spadaju olimpijski sportovi kao što su karate, mali fudbal, streljaštvo, stoni tenis i slični sportovi. Interesovanje kod dece za sport je veće nego inače, preko 1000 dece na godišnjem nivou učestvuje u sportskim aktivnostima u okviru naših osnovnih škola– istakao je za portal GM PRESS Vladan Radonjić, sekretar Saveza za školski sport.\nFoto/ Vladan Radonjić, sekretar Saveza za školski sport\nSport bi trebalo da bude sastavni deo društvenog života svakog pojedinca. Jer iako su zdravlje i vitalnost veoma bitni faktori, aktivno bavaljenje nekim od sportova učiniće i sam život mnogo kvalitetnijim.\nTags: Školski sport, sport, Takmičenja u okviru osnovnih škola\nČetvoro novozaraženih u Gornjem Milanovcu\nUlica Save Kovačevića bez vode od 9-12 sati


Ističe vreme za dogovor EU i Velike Britanije\nSkidanje zastave Velike Britanije iz zgrade Evropa u Briselu (januar 2020.)\nBritanski premijer Boris Džonson (Johnson) i predsednica Evropske komisije Ursula fon der Lajen (Von der Leyen) dogovorili su se u ponedeljak veče (7. decembar) da se sastanu ove sedmice u Briselu u poslednjem pokušaju da usaglase trgovinski sporazum za period posle Bregzita, uprkos velikim razlikama oko ključnih pitanja.\nU zajedničkoj izjavi posle telefonskog razgovora koji je trajao 90 minuta, Džonson i Fon der Lajen su naveli da i dalje postoje "značajne razlike" oko tri ključna pitanja i da "nema uslova za zaključivanje sporazuma".\n"Tražili smo od naših glavnih pregovarača i njihovih timova da pripreme pregled preostalih razlika o kojima ćemo razgovarati uživo u Briselu narednih dana", naveli su Džonson i Fon der Lajen.\nDžonson: Stavovi Londona i EU i dalje vrlo udaljeni\nBBC navodi da će čelnici EU i Velike Britanije najverovatnije sresti u sredu ili u petak.\nOni su u ponedeljak veče razgovarali drugi put u poslednjih 48 sati, nakon što pregovarači dve strane u Briselu nisu uspeli da izađu iz pat pozicije.\nŠef pregovaračkog tima EU Mišel Barnije (Michel Barnier) i njegov britanski kolega lord Dejvid (David) Frost intenzivno su razgovarali prošle sedmice. Ponovo se sastaju u utorak da bi napravili spisak ključnih razlika.\nLideri EU okupiće se u Briselu na dvodnevnom samitu u četvrtak i petak.\nOpozicioni britanski laburisti pozdravljaju razgovore, ali ministarka u Vladi u senci Račel Rivis (Rachel Reeves) je kazala da je premijer trebalo da se "više angažuje u ovim pregovorima pre nekoliko meseci a ne da to ostavi za poslednji trenutak".\nSreda, ključni dan\nVisoki britanski zvaničnik je izjavio, kako javlja BBC, da su iste pregovaračke pozicije kao i u petak. "Nismo ostvarili vidljiviji napredak. Jasno je da ovo mora da se nastavi na političkom nivou," kazao je ovaj zvaničnik.\nDodao je da britanska vlada ne "smatra ovaj proces završenim", ali "stvari izgledaju veoma škakljivo i sva je prilika da nećemo stići do cilja (postići sporazum)," dodaje izvor iz britanske vlade.\nMinistar inostranih poslova Republike Irske Sajmon Kovenej (Simon Coveney) je izjavio da je potrebna velika promena u britanskom pristupu da bi se došlo do sporazuma.\n“Naredna dva dana treba da budu prilično drugačija nego prethodna dva,” kazao je Kovenej, a prenosi Gardijan (Guardian).\n“U Briselu se svakako menja raspoloženje ka planiranju za slučaj izostanka sporazuma, za razliku od kompromisa koji su nužni da bi smo postigli dogovor. To nije razvoj događaja koji želimo,” istakao je šef irske diplomatije.\nPrethodno je Barnije kazao poslanicima Evropskog parlamenta razgovori “nisu daleko od okončanja”, upozoravajući da neće biti nastavljeni nakon srede.\nVisoki zvaničnik EU je kazao, kako prenosi Gardijan, da je ishod i dalje neizvestan i da se moguće obe opcije.\n“EU je spremna da napravi dodatni korak u cilju dogovora o fer, održivom i balansiranom sporazumu. Na Velikoj Britaniji je da odabere između takvog pozitivnog ishoda ili opcije bez dogovora,” kazao je taj zvaničnik.\nSituaciju komplikuje i britanski Zakon o unutrašnjem tržištu, čije je sporne odredbe Gornji dom parlamenta nedavno uklonio, jer se njima krši međunarodno pravo. Međutim, poslanici Donjeg doma su u ponedeljak vratili ovaj akt u proceduru pa će se o njemu u sredu ponovo izjašnjavati, na šta u EU ne gledaju blagonaklono.\nNaime, pomenute odredbe se odnose pre svega na privremeni režim uspostavljen za Severnu Irsku, odnosno na promet roba u tom području na granici sa Republikom Irskom, što je ujedno i granica sa Evropskom unijom.\nTime bi bio podriven sporazum koji je Džonson potpisao u oktobru prošle godine da bi izbeglo vraćanje tvrde granice u toj oblasti.\nTakozvani "bekstop" (backstop) na granici Severne Irske je bio ključna tačka sporenja u vreme pregovora u Bregzitu. I u Londonu i u Briselu žele da izbegnu vraćanje klasične granice između dve Irske, jer bi to ugrozilo mirovni sporazum iz 1998. (Good Friday Agreement), mukotrpno postignut nakon višedecenijskih sukoba irskih katoličkih secesionista - pristalica ujedinjenja sa Republikom Irskom - i protestantskih unionista.\nTri sporne tačke\nKljučne prepreke postizanju sporazuma su prava na ribolov, ravnopravnih uslova na tržištu kada je reč o standardima za izvoz u EU koje Britanci treba da ispune i oko načina rešavanja budućih sporova dve strane.\nPitanje ribolova je od velikog ekonomskog značaja za pojedine evropske zemlje, a za Britaniju jedno od najočiglednijih primera za demonstraciju nacionalne suverenosti koju želi da povrati nakon Bregzita. London želi da u potpunosti kontroliše svoje vode predviđene za ribolov, što izaziva veliku zabrinutost kod pojedinih evropskih zemalja, zbog čega je francuski predsednik Emanuel Makron zapretio vetom na sporazum.\nNaime, Francuska, Danska, Holandija i još nekoliko članica EU ostvaruju 40 odsto ulova ribe u britanskim vodama, pa se sada postavlja pitanje kvota.\nIstovremeno, ulov ribe čini samo 0,03 odsto britanskog bruto društvenog proizvoda, a njena prerada 0,1 procenta.\nDosada su kvote za ribolov raspodeljivane među zemljama članicama. Pošto Britanija nije imala mogućnosti da iskoristi svoje kvote, polovinu je prodavala stranih kompanijama.\nU slučaju izostanka dogovora, prema Konvenciji Ujedinjenih nacija o pravu mora, Velika Britanija bi imala ekskluzivnu ekonomsku zonu do 200 kilometara od svoje obale, ili do polovine morskog puta prema drugoj zemlji.\nAko trgovinski sporazum ne bude odgovarao Francuskoj, staviće veto\nKada je reč o ravnopravnim uslovima, reč je o nizu zajedničkih mera i standarda koji treba da osiguraju da biznismeni u jednoj zemlji nemaju nelojalnu prednost u odnose na konkurente u drugoj.\nBrisel želi da Velika Britanija poštuje pravila kao što su prava radnika i zaštita životne okoline, kao što je emisija gasova. Naime, London ne insistira striktno na tim pravilima kao u EU, pa se u Briselu pribojavaju da će britanska preduzeća zbog nižih troškova ima prednost u odnosu na konkurenciju na starom kontinentu.\nSpor je i oko pravila po kojima će Britanija davati državnu pomoć svojim privrednicima što bi takođe moglo da vodi nelojalnoj konkurenciji.\nIstovremeno, Velika Britanija i dalje insistira da Evropski sud pravde nema mesta u budućim odnosima dve strane, zbog čega je pronalaženje uzajamno prihvatljivog međunarodnog arbitražnog sistema u slučaju sporova – jedno od najtežih pitanja u ovim pregovorima.\nVelike ekonomske štete ako ne bude dogovora\nDržave članice EU moraju jednoglasno da podrže trgovinski sporazum sa Londonom, koji treba da bude usvojen i u Evropskom parlamentu.\nIako bi obe strane osetile posledice, većina ekonomista navodi da bi Velika Britanija bila teže pogođena, bar kratkoročno, pošto je EU je njen najveći trgovinski partner sa 49 odsto razmene.\nIstovremeno, 12 odsto trgovinskog prometa evropskog bloka otpada na Veliku Britaniju kao treći po veličini partner posle SAD i Kine.\nUred britanske Vlade za budžet je saopštio da bi napuštanje carinske unije i jedinstvenog tržišta EU bez trgovinskog sporazuma doveo do pada nacionalnog proizvoda za dva odsto u narednoj godini.


Pirot i opštine u Okrugu učestvuju u projektu RELOF 2 - Reforma lokalnih finansija - Pirot Plus Online\nPirot i opštine u Okrugu učestvuju u projektu RELOF 2 - Reforma lokalnih finansija\n11. mart 2021. 13:29 Lokalna samouprava Pirot Plus Online\nGrad Pirot učestvuje u projektu Reforma lokalnih finansija II (RELOF2) koji podržava Vlada Švajcarske, a realizuje se u saradnji sa Ministarstvom privrede, 48 lokalnih samouprava u Srbiji, Autonomnom Pokrajinom Vojvodina i Nacionalnom akademijom za javnu upravu. Cilj projekta je da se razvije informacioni sistem za praćenje i izveštavanje o rezultatima poslovanja javnih preduzeća.\nDanas je u skupštinskoj sali Grada Pirota organizovano potpisivanje Memoranduma o razumevanju sa učesnicima projekta sa teritorije Pirotskog okruga.\nKako je u uvodnom delu sastanka istaknuto, u naredne dve godine lokalne samouprave će podržavati projekat u tri oblasti – uvođenje i unapređenje finansijskog upravljanja i kontrole, interna revizija, nadzor nad javnim preduzećima i uvođenje inovativnih mehanizama finansiranja poput mere energetske efikasnosti kada su u pitanju domaćinstva.\nNa samom početku gradonačelnik Vladan Vasić se obratio prisutnima.\nS obzirom da Derek Džordž, zamenik direktora Švajcarske kancelarije za saradnju i Dubravka Drakulić, pomoćnica ministra privrede iz Sektora za kontrolu i nadzor u oblasti javnih preduzeća nisu bili u mogućnosti da prisustvuju današnjem potpisivanju Memoranduma o saradnji, organizatori su snimili njihova obraćanja i emitovali ovom prilikom.\nAna Jolović, direktorka RELOF 2 projekta, objasnila je zbog čega je važno da lokalne samouprave kontrolišu rad javnih preduzeća. Ona kaže da lokalna javna preduzeća imaju tri velike uloge – nema lokalnog ekonomskog razvoja bez njihovih usluiga, život građana ne može biti dobar ako lokalna preduzeća ne ispunjavaju svoje uloge i preduzeća mogu biti ozbiljan fiskalni rizik po gradove i opštine u Srbiji.\nU okviru projektnih aktivnosti priprema se i softver koji će biti završen u narednih nekoliko meseci, a povezaće javna preduzeća, gradove i opštine i Ministartsvo privrede.\nGradonačelnik Vladan Vasić u izjavi za medije istakao je da svih pet javnih preduzeća u Pirotu ostvaruju dugogodišnje dobro poslovanje, ali da je uvek moguće dodatno unaprediti njihovo poslovanje i nadzor nad finansijama. Po pitanju energetske efikasnost Vasić napominje da Pirot ima budžetski fond za energetsku efikasnost kojim podstiče stambene zajednice da obnove svoje fasade, ali i ljude da promene način obračuna energije.\nPreko RELOF 2 projekta raspisaće javni poziv za lokalna domaćinstva da unaprede energetsku efikasnost na ovaj način, najavio je Vasić.\nInače, Pirot je učestvovao i u RELOF 1 projektu i tom prilikom, objasnio je Vasić, unapredili su ljudske kapacitete znanja u okviru interne revizije, primene određenih softverskih alata u analizi u određivanju sredstava prema budžetskim korisnicima.


RTCG - Radio Televizija Crne Gore - Nacionalni javni servis :: Svijet :: Roman Abramovič prijetnja po bezbjednost\n[ Radio Slobodna Evropa, objavila B.B. ]\nŠVAJCARCI PROCIJENILI 26. 09. 2018. 09:41 >> 09:21 1\nRoman Abramovič prijetnja po bezbjednost\nŠvajcarska federalna policija proglasila je ruskog oligarha i vlasnika fudbalskog kluba "Čelsi", Romana Abramoviča "prijetnjom po javnu bezbjednost i rizik po reputaciju zemlje", ukoliko bi postao njen rezident. Abramović se prijavio za boravak u Švajcarskoj u julu 2016, a od tada državne službe procjenjuju koliko je pametno i korisno dati mu državljanstvo.\nKako je prenio "Gardijan", pisanje švajcarskih medija, Abramovič je u utorak izgubio sedmomjesečnu zakonsku bitku sa jednim novinskim izdavačem, čiji je cilj bio da se spriječi objavljivanje razloga zbog kojih nije uspio da obezbijedi boravak u Švajcarskoj.\nBitka između ruskog oligarha i izdavača "Tamedia" iz Ciriha počela je u februaru, nakon što je ta medijska grupa došla do detalja pisma policije, od koje je traženo od strane državnog sekretarijata za migracije da daju svoju procjenu o tome da li da Abramoviču dozvole da se preseli u kanton Valais.\nAbramovič koji u Londonu posjeduje rezidenciju vrijednu 90 miliona funti, prijavio se za boravak u Švajcarskoj u julu 2016, u nadi da će tamo ekskluzivni skijaški resort "Verbier" pretvoriti u svoj zvanični dom.\nNakon detaljnog razmatranja prijave jednog od najbogatijih ljudi na svijetu, policija je ukazala na više stvari.\nPrema "Tamedia" izvještaju, policija je navela da je Abramovič poznat zbog "sumnji u pranje novca i pretpostavki da ima kontakte sa kriminalnim organizacijama".\nTakođe su naglasili da postoje razlozi da vjeruju da su "sredstva sa kojima raspolaže makar djelimično nelegalnog porijekla".\nAbramovičev advokat, Daniel Glasl je na optužbe tada odgovorio tužbom za korekciju činjenica federalne policije. Takođe je rekao da planira da podnese krivičnu prijavu pritiv svakoga ko bude širio te informacije.\nTvrdio je da su informacije da Abramovič ima veze sa pranjem novca ili kontakte sa kriminalnim organizacijama netačne, te da optužbe nijesu bazirane na bilo kojoj sudskoj presudi, već na policijskim informacijama koje nijesu lako provjerljive, i da Abramovič ima pravo na prezumpciju nevinosti.\nU februrau su uspjeli da osiguraju sudsku zabranu da se policijski navodi javno objave u medijima. Ta presuda je međutim preinačena u sudskom postupku koji se okončao prošlog petka, kada je švajcarski sud odbacio Abramovičevu žalbu.\n"Tamedia" je priču objavio u utorak ujutro.\nRuski oligarh blizak Kremlju, medijsku pažnju svijeta skrenuo je 2003. nakon što je kupio poznati britanski fudbalski klub. Međutim, nakon što je u martu ove godine u Engleskoj otrovan dupli ruski špijun Sergej Skripalj i njegova kćer, Britanija je preduzela mjere za kontrolu i zaustavljanje ulaska novca iz Moskve u tu zemlju, nakon čega je Abramovič povukao zahjev za obnavljanje dozvole boravka u Ujedinjenom Kraljevstvu.\nAbramovič je u maju ove godine dobio izraelsko državljanstvo u skladu sa zakonom te zemlje koji omogućava svakom Jevreju da postane državljanin Izraela.\nŠto se Šavjcarske tiče, Abramoviču je prvo u kantonu bio prihvaćen zahjev za dobijanje statusa rezdenta na osnovu pregleda njegovog finansijskog stanja što ga je činilo "intersantnim poreskim obveznikom", međutim vlasti na federalnom nivou su nakon policijske procjene zauzele drugačiji stav.\nU junu 2017. Abramovič je povukao zahtjev za dobijanje boravka u Švajcarskoj.\nŠvajcarska Roman Abramovič\nLavina zatrpala četvoro ljudi\nŠvajcarska predstavila novu novčanicu od 1.000 franaka\nSuditi militantima ISIL-a na licu mjesta\n19. 02. 2019. 3\nPišu "Žensku Bibliju"


December 2014 - Aviokarta.net\nNestao avion AirAsia-je iznad Indonezije\nAvion Airbus A320 lowcost aviokompanije AirAsia Indonesia, nestao je sa radara u nedelju 28. decembra u 7:24 sata po lokalnom vremenu (00:24 po srednjeevropskom)\nU avionu koji je leteo na liniji između Surabaje (Istočna Java, Indonezija) i Singapura nalazilo se 162 osobe.\nAvion je poleteo iz Surabaje u 05:35 i trebalo je da sleti na aerodrom u\nOsim Turkisha ovu\nWizz Air će iz Budimpešte leteti do Egipta i Sardinije\nMađarski niskotarifni avioprevoznik Wizz Air je najavio prve linije do Egipta i Sardinije.\nOva kompanija otvara novu liniju iz svoje glavne baze u Budimpešti do popularnog egipatskog letovališta Hurgada počev od 16. maja 2015. godine kao i do Algera na Sardiniji od 15. juna.\nNove linije će biti sezonske, tokom leta, jednom nedeljno (subotom) do Hurgade i\nTAP Portugal ipak bez štrajka za praznike\nGeneralni štrajk zaposlenih u portugalskoj aviokompaniji TAP Portugal koji je bio najavljen za period od 27. do 30. decembra iznenada je otkazan, saopštila je ova kompanija na svom zvaničnom Twitter profilu.\nViše od 12.000 zaposlenih u portugalskom avioprevozniku je najavilo prethodno ovaj štrajk usled „loših uslova rada“ i zbog snažnog protivljenja planiranoj privatizaciji kompanije koja se\nLetenje u vreme praznika\nSuprotno očekivanjima, lovci na jeftine karte i udobno putovanje će reći da je najbolje leteti u vreme praznika.\nSvi koji su ikada putovali oko Božića ili Nove godine reći će da je to nemoguće. Tada su karte najskuplje, gužve su strašne, a mesta se moraju rezervisati mesecima unapred.\nJedan od najprometnijih aerodroma u vreme praznične sezone je\nBeogradskom aerodromu nagrada za uspešnu godinu\nAerodrom Nikola Tesla u Beogradu u ovoj godini beleži izvanredne rezultate.\nZbog postignutih rezultata Privredne komora Srbije je dodelila aerodromu nagradu za doprinos razvoju i unapređenju privrede za 2014. godinu.\nU obrazloženju nagrade istaknuti su rekordan broj putnika i unapređenje načina poslovanja.\nNa kraju novembra na aerodromu je registrovano više od 4,3 miliona putnika, a do kraja godine\nKampanja Nova krila Evrope osvojila značajnu nagradu\nAir Serbia, nacionalna aviokompanija Republike Srbije, dobila je dva Zlatna priznanja Udruženja za tržišne komunikacije Srbije (UEPS) za svoju integrisanu brend kampanju "Air Serbia. Nova krila Evrope."\nPrestižna priznanja uručena su na ovogodišnjoj svečanoj dodeli priznanja, održanoj sinoć u Domu omladine u Beogradu, kojoj je prisustvovalo više od 300 vodećih poslovnih ljudi i profesionalaca iz oblasti\nAmerički United najavio letove između Čikaga i Rima\nAmerička aviokompanija United, članica Star Alliance, najavila je uspostavljanje redovnog saobraćaja između Čikaga i Rima počev od maja naredne godine.\nNova linija će biti direktna i počeće od 16. maja 2015. prvo sa pet nedeljnih letova, da bi se od 4. juna letovi obavljali svakodnevno, a od 18. avgusta šest puta nedeljno.\nIz Uniteda su poručili da\nSa druge strane u SWISS-u\nNova Alitalia počinje da leti od 1. januara 2015.\nAlitalia i Etihad Airways su danas završili proces dokapitalizacije, kojim je i zvanično počela nova era italijanskog avioprevoznika.\nNakon što je Evropska komisija donela odluku da je ulaganje Etihad Airwaysa u skladu sa pravilima koja štite konkurentnost unutar Evropske unije i Zajedničkog evropskog vazduhoplovnog područja (ECAA) dve kompanije su u Rimu, 23. decembra potpisale i finalni